മോൻസൻ ലൈംഗീക പീഡനത്തിലും കില്ലാഡി, അറസ്റ്റിലാകുന്നതിന് രണ്ടു ദിവസം മുൻപും പീഡിപ്പിച്ചതായി പെൺകുട്ടിയുടെ മൊഴി - MNM News\nHome/Crime/മോൻസൻ ലൈംഗീക പീഡനത്തിലും കില്ലാഡി, അറസ്റ്റിലാകുന്നതിന് രണ്ടു ദിവസം മുൻപും പീഡിപ്പിച്ചതായി പെൺകുട്ടിയുടെ മൊഴി\nCrimeEditors PicksFeaturedKeralaLatest NewsLocal NewsMost Popular NewsNationalRelationshipsocial mediaviral newsviral story\nഫോണിലെ അശ്ലീല ചിത്രങ്ങള് കാണിച്ച് തുടങ്ങിയ പീഡനം, പെൺകുട്ടി ഗർഭിണിയായപ്പോൾ വിവാഹം കഴിക്കാമെന്നും മോൻസൻ വാഗ്ദാനം നൽകി.\nകൊച്ചി / വ്യാജ പുരാവസ്തു തട്ടിപ്പ് വീരനും കേസിലെ മുഖ്യ പ്രതിയുമായ മോൻസൻ മാവുങ്കൽ ലൈംഗീക പീഡനത്തിന്റെ കാര്യത്തിലും കില്ലാഡി. മോൻസൻ അറസ്റ്റിലാകുന്നതിന് രണ്ടു ദിവസം മുൻപും തന്നെ ലൈംഗികമായി പീഡിപ്പിച്ചിരുന്നതായി പെൺകുട്ടിയുടെ മൊഴി. പ്രായപൂർത്തിയാകും മുൻപ് മോൻസൺ ലൈംഗികമായി ദുരുപയോഗം ചെയ്തിരുന്നതായി പരാതി നൽകിയ പെൺകുട്ടി പൊലീസിന് നൽകിയ മൊഴിയിലാണ് ഇക്കാര്യം പറഞ്ഞിരിക്കുന്നത്.\nപെൺകുട്ടിയുടെ മാതാവ് മോൻസന്റെ സൗന്ദര്യവർധക ചികിത്സാ കേന്ദ്രത്തിൽ ജീവനക്കാരിയായിരുന്നു. 17 വയസ്സു മുതൽ കുട്ടിയെ മോൻസൻ ലൈംഗികമായി പീഡിപ്പിച്ചു വരുകയായിരുന്നു. 17 വയസ്സു മുതല് അമ്മയ്ക്കൊപ്പം കലൂരുള്ള മോന്‍സന്റെ ചികിത്സാ കേന്ദ്രത്തില് പെൺകുട്ടി സഹായിക്കാൻ പോയിരുന്നു. ആദ്യമൊക്കെ മാന്യമായി പെരുമാറിയിരുന്ന മോൻസൺ ചികിത്സയുടെ ചിത്രങ്ങള് എന്ന പേരില് ഫോണിലെ അശ്ലീല ചിത്രങ്ങള് കാണിക്കുകയും തുടർന്ന് പീഡിപ്പിക്കുകയുമായിരുന്നു. ഗർഭിണിയായപ്പോൾ, പരാതിപ്പെടരുതെന്നും പ്രായപൂർത്തിയായാൽ വിവാഹം കഴിക്കാമെന്നും മോൻസൻ വാഗ്ദാനം നൽകിയിരുന്നു. ഉന്നത പഠനത്തിന് സാമ്പത്തിക സഹായം നൽകുമെന്നും കുട്ടിയോട് പറഞ്ഞിരുന്നു.\nചികിത്സാ കേന്ദ്രത്തിലേക്ക് ഒരാളെ വരുത്തി മോൻസൻ പെൺകുട്ടിയെ ഗർഭച്ഛിദ്രത്തിനു വിധേയമാക്കി. 2019 മുതല് പലതവണ കുട്ടിയെ പീഡിപ്പിച്ചിട്ടുണ്ട്. മോന്‍സന്റെ ജീവനക്കാരും പെൺകുട്ടിയെ ഉപദ്രവിക്കുകയുണ്ടായി. പരാതി നൽകാനൊരുങ്ങിയപ്പോൾ മോന്‍സന്റെ ഗുണ്ടകള് വീട്ടിലെത്തി പെൺകുട്ടിയെയും അമ്മയെയും ഭീഷണിപ്പെടുത്തി. സഹോദരന്റെ ഭാര്യയാണ് പരാതി നൽകാൻ ധൈര്യം നൽകിയതെന്നും പെൺകുട്ടിയുടെ മൊഴിയിൽ പറഞ്ഞിരിക്കുന്നു.\nമോൻസൺ അറസ്റ്റിലായതിന് പിന്നാലെ പരാതിയുമായി പൊലീസിനെ സമീപിച്ചെങ്കിലും ചില പൊലീസുകാർ പീഡനത്തിനിരയായ പെൺകുട്ടിയെയും, അമ്മയെയും നിരുത്സാഹപ്പെടുത്തുകയായിരുന്നു. വധഭീഷണി ഉണ്ടായിരുന്നതിനാലാണ് ഇതുവരെ പൊലീസിൽ പരാതി നൽകാതിരുന്നതെന്നും പെൺകുട്ടിയുടെ മാതാവ് പോലീസിന് മൊഴിനല്കിയിട്ടുണ്ട്.\nമോൻസനെതിരെ പരാതി നൽകിയവരിൽ ചിലർ പറഞ്ഞതനുസരിച്ച് മുഖ്യമന്ത്രിക്ക് തുടർന്ന് പരാതി നൽകുകയായിരുന്നു. മുഖ്യമന്ത്രി സിറ്റി പൊലീസ് കമ്മീഷണർക്ക് കൈമാറിയ പരാതിയിന്മേൽ എറണാകുളം നോർത്ത് പോലീസ് മോൻസനെതിരെ കേസെടുക്കുക യായിരുന്നു. മോൻസനെതിരെയുള്ള പോക്‌സോ കേസ് ക്രൈംബ്രാഞ്ച് ആണ് അന്വേഷിക്കുന്നതെന്നു സിറ്റി പൊലീസ് കമ്മീഷണർ സി.എച്ച്. നാഗരാജു പറഞ്ഞിട്ടുള്ളത്.\nബുള്ളറ്റിൽ മാരുതി ഇടിച്ച് എന്‍ജിനീയറിങ് വിദ്യാര്‍ഥികള് മരിച്ചു.\nക്വറന്‍റീന് ലംഘകർക്ക് കനത്ത പിഴ കിട്ടും, കേരളം ഇനിയും പൂർണമായി അടച്ചിടില്ല.\nകേരളത്തിൽ 3698 പേര്‍ക്ക് കൂടി കോവിഡ്, ആകെ മരണം 37,675 ആയി.\nകേരളത്തിൽ 18,853 പേര്‍ക്ക് കൂടി കോവിഡ്, 153 മരണങ്ങൾ കൂടി.\nകരുതിക്കൂട്ടിയുളള കൊലപാതകം, മെറിന് കേസില് ഫിലിപ്പ് വധശിക്ഷ അര്‍ഹിക്കുന്നുവെന്ന് പ്രോസിക്യൂഷന്\nസി കെ ജാനുവിനെ എന് ഡി എയില് എത്തിച്ചത് കുഴല്‍പ്പണമോ,ശബ്ദരേഖ പുറത്ത്.\nഇന്ന് 2476 പേര്‍ക്ക് കോവിഡ്; 2243 സമ്പര്‍ക്കരോഗികൾ, 175 പേരുടെ സമ്പര്‍ക്ക ഉറവിടം വ്യക്തമല്ല\nകണ്ണൂര് ജില്ലാ പഞ്ചായത്തിന്റെ ലക്ഷദ്വീപ് പ്രമേയം ഭരണഘടനാ ലംഘനം, ദിവ്യക്ക് വിനയാകും.\nക്രൂര പീഡനത്തിനൊടുവിൽ ദൃശ്യങ്ങൾ കാണിച്ചു ഭീഷണി, തെളിവുകൾ ശക്തമാകുമ്പോഴും പ്രതികളെ പിടികൂടാനാവാതെ പോലീസ്


പക്വതയാര്‍ന്ന അഭിനയത്തിലൂടെ ഗിന്നസ് പക്രു: ഇളയരാജയുടെ ട്രെയിലര് കാണാം – ATHMA ONLINE\nപക്വതയാര്‍ന്ന അഭിനയത്തിലൂടെ ഗിന്നസ് പക്രു: ഇളയരാജയുടെ ട്രെയിലര് കാണാം\nഒരു ഇടവേളയ്ക്കു ശേഷം ഗിന്നസ് പക്രു നായകനാകുന്ന ചിത്രമാണ് ഇളയരാജ. മാധവ് രാംദാസന് സംവിധാനം ചെയ്യുന്ന ചിത്രം തൃശ്ശൂര് നഗരത്തിന്റെ പശ്ചാത്തലത്തില് ചെസ്. കളിയുടെയും സാധാരണക്കാരായ കുറേ മനുഷ്യരുടെയും കഥ പറയുന്നു.\nപക്രുവിന്റെ ജീവിതത്തിലെ അവിസ്മരണീയമായ അഭിനയമുഹൂര്‍ത്തങ്ങള്‍ക്ക് സാക്ഷ്യം വഹിക്കാനാകും എന്ന സൂചന തരുന്നതാണ് ഇളയരാജയുടെ ട്രെയിലര്. താടി വളര്‍ത്തിയ ഗിന്നസ് പക്രുവിന്റെ രൂപം ഇതിനോടകം തന്നെ ശ്രദ്ധേയമായിരുന്നു.\nവൃദ്ധന്റെ വേഷത്തിലെത്തുന്ന ഹരിശ്രീ അശോകനും അമ്പരിപ്പിക്കുന്ന ലുക്കിലാണ് ചിത്രത്തിലെത്തുന്നത്. മേല്‍വിലാസം, അപ്പോത്തിക്കിരി എന്നീ ചിത്രങ്ങൾക്ക് ശേഷം മാധവ് രാംദാസന് സംവിധാനം ചെയ്യുന്ന ചിത്രമാണ് ഇളയരാജ.\nഫെയ്‌സ് ബുക്കില് പോസ്റ്റ് ചെയ്ത ചിത്രത്തിന്റെ സെക്കന്റ് ലുക്ക് പോസ്റ്ററിലൂടെയാണ് നായകനായ ഗിന്നസ് പക്രുവിനെ സംവിധായകന് പ്രേക്ഷകര്‍ക്കുമുന്നില് അവതരിപ്പിച്ചത്. ‘ഊതിയാലണയില്ല ഉലയിലെ തീ, ഉള്ളാകെയാളുന്നു ഉയിരിലെ തീ’ എന്ന അടിക്കുറിപ്പോടെയാണ് പോസ്റ്റര് പങ്കുവെച്ചത്. പക്രുവിന്റെ പക്വതയാര്‍ന്ന മേക്ക് ഓവറാണ് എല്ലാവരുടെയും ശ്രദ്ധയാകര്‍ഷിക്കുന്നത്. പക്രുവിനൊപ്പം ശ്രദ്ധേയമായ വേഷത്തില് ഗോകുല് സുരേഷും എത്തുന്നു. മൂവി മ്യൂസിക്കല് കട്ട്‌സ് ആണ് ചിത്രം നിര്‍മ്മിക്കുന്നത്.\nTags: Gokul Suresh, Guinness Pakru, Ilayaraja, Madhav Ramadasan, മാധവ് രാംദാസന്\nമോഹൻലാലിന്റെ ജീവചരിത്രം “മുഖരാഗം” ഒരുങ്ങുന്നു; പിറന്നാൾ ദിനത്തിൽ സന്തോഷം പങ്കുവച്ച് താരം\nBy athmaonline / 21st May 2019\nസന്തോഷ‌് ശിവൻ ചിത്രം ജാക്ക‌് ആൻഡ‌് ജില്ലിൽ സൗബിൻ\nBy athmaonline / 20th May 2019\nആമസോൺ പ്രൈമിലും ലൂസിഫറിന് ഗംഭീര വരവേൽപ്പ്….\n‘സത്യം പറഞ്ഞാല് വിശ്വസിക്കുവോ’; ബിജു മേനോൻ സംവൃത സുനിൽ ചിത്രത്തിന്റെ ടീസറെത്തി\nBy athmaonline / 17th May 2019\n‘ഇടത് കണ്ണടച്ചു പോയന്റിൽ നോക്കി ഒറ്റ വെടി’; ഉണ്ടയുടെ ടീസര് കാണാം\nവില് സ്മിത്ത് ജിന്ന്: ‘അലാവുദ്ദീന്’ ട്രെയിലര് എത്തി\nമുണ്ടൂരിൽ നിന്ന് തിരിയുന്ന ആകുലതകൾ\nBy athmaonline / 14th May 2019\nBy athmaonline / 13th May 2019\nBy athmaonline / 12th May 2019\nBy athmaonline / 29th April 2019\nBy athmaonline / 18th April 2019\nBy athmaonline / 8th April 2019\nBy athmaonline / 28th March 2019\nBy athmaonline / 27th March 2019\nഭാഷയെ സ്നേഹിക്കാതെ എങ്ങനെയാണ് നമ്മൾ മലയാളികൾ ആകുന്നത്?\nഈ കരുതലിന്റെ പേരാണ് ശൈലജ ടീച്ചർ\nBy athmaonline / 9th May 2019\n“ഞാൻ നിങ്ങളുമായി പ്രണയത്തിലായിക്കഴിഞ്ഞിരിക്കുന്നു, പാർവതി തിരുവോത്ത്”\nBy athmaonline / 2nd May 2019\nBy athmaonline / 17th April 2019\nഒരു ബ്ലൂ ഷോട്ട്\nBy athmaonline / 15th April 2019


വാര്‍ത്താകുറിപ്പ്: 12-05-2020 - കേരള മുഖ്യമന്ത്രിയുടെ ഔദ്യോഗിക വെബ്സൈറ്റ്\nകോവിഡ് 19 വൈറസ് ബാധ രാജ്യത്ത് ആദ്യം റിപ്പോര്‍ട്ട് ചെയ്തത് നമ്മുടെ സംസ്ഥാനത്താണ്. തുടര്‍ന്ന് രോഗവ്യാപനം പിടിച്ചുനിര്‍ത്താനാണ് നാം ശ്രമിച്ചത്. നമുക്ക് അതിനു കഴിഞ്ഞു. കോവിഡ് പ്രതിരോധത്തിന്‍റെ പുതിയൊരു ഘട്ടത്തിലേക്ക് നാം കടക്കുകയാണ്.\nമറ്റ് രാജ്യങ്ങളില്‍നിന്നും സംസ്ഥാനങ്ങളില്‍നിന്നും പ്രവാസികളായ നമ്മുടെ സഹോദരങ്ങള് തിരിച്ചെത്തിത്തുടങ്ങി. ഈയാഴ്ച മുതല് കൂടുതല് പേര് നാട്ടിലേക്ക് തിരിച്ചെത്തുകയാണ്. രോഗബാധിത മേഖലകളില്‍നിന്നു വരുന്നവരെയും അവരുടെ കുടുംബങ്ങളെയും സംരക്ഷിച്ചുനിര്‍ത്തുക; സമൂഹവ്യാപനമെന്ന ഭീഷണിയെ അകറ്റിനിര്‍ത്തുക എന്ന ലക്ഷ്യമാണ് നമുക്കു മുന്നിലുള്ളത്.\nഇപ്പോള് ആകെ 32 രോഗബാധിതരാണ് സംസ്ഥാനത്തുള്ളത്. ഇവരില് 23 പേര്‍ക്കും വൈറസ് ബാധിച്ചത് കേരളത്തിനു പുറുത്തുനിന്നാണ്. ചെന്നൈയില്‍നിന്നു വന്ന6പേര്‍ക്കും മഹാരാഷ്ട്രയില്‍നിന്നു വന്ന4പേര്‍ക്കും നിസാമുദീനില്‍നിന്നു വന്ന2പേര്‍ക്കും വിദേശത്തുനിന്നു വന്ന 11 പേര്‍ക്കുമാണ് രോഗബാധയുണ്ടായത്.\nസമ്പര്‍ക്കത്തിലൂടെ വൈറസ് ബാധിച്ച9പേരില് ആറുപേര് വയനാട്ടിലാണ്. ചെന്നൈയില് പോയിവന്ന ട്രക്ക് ഡ്രൈവറുടെ കുടുംബത്തിലെ മൂന്നുപേര്‍ക്കും സഹഡ്രൈവറുടെ മകനും സമ്പര്‍ക്കം പുലര്‍ത്തിയ മറ്റു രണ്ടുപേര്‍ക്കുമാണ് രോഗബാധയുണ്ടായത്. വയനാടിനു പുറത്ത് സമ്പര്‍ക്കത്തിലൂടെ വൈറസ് ബാധയുണ്ടായ മറ്റു മൂന്നുപേര് ഗള്‍ഫില്‍നിന്ന് വന്നവരുടെ ഉറ്റവരാണ്.\nസമ്പര്‍ക്കത്തിലൂടെയുള്ള രോഗവ്യാപനത്തിന്‍റെ തോത് സങ്കല്‍പാതീതമാണ്. കാസര്‍കോട് ഒരാളില്‍നിന്ന് 22 പേര്‍ക്കാണ് വൈറസ് ബാധിച്ചത്. കണ്ണൂരില് 9. വയനാട്ടിലെ ട്രക്ക് ഡ്രൈവറില്‍നിന്നും6പേര്‍ക്ക് രോഗം പടര്‍ന്നു. കാര്യങ്ങള് എളുപ്പമല്ല. നിയന്ത്രണം പാളിയാല് കൈവിട്ടുപോകും. പ്രതീക്ഷിക്കാത്ത രീതിയിലുള്ള വിപത്ത് നാം നേരിടേണ്ടിവരും. അതുകൊണ്ടാണ് ആവര്‍ത്തിച്ചുപറയുന്നത്.\nഇതുവരെ രോഗബാധ വേഗത്തില് കണ്ടെത്താനും ആവശ്യമായ സുരക്ഷയൊരുക്കാനും നമുക്ക് സാധിച്ചു. കൂടുതല് ആളുകള് സംസ്ഥാനത്തേക്ക് എത്തുമ്പോള് അവര്‍ക്കും സുരക്ഷയൊരുക്കാന് കഴിയണം. ഇത് ഒരു വലിയ വെല്ലുവിളി തന്നെയാണ്. റോഡ്, റെയില്, വ്യോമ, നാവിക മാര്‍ഗങ്ങളിലൂടെ ആളുകള് എത്തുന്നുണ്ട്. ഇതുവരെ സംസ്ഥാനത്ത് റോഡു വഴി 33,116 പേരും വിദേശരാജ്യങ്ങളില്‍നിന്ന് വിമാനങ്ങള് വഴി 1,406 പേരും കപ്പലുകളില് 831 പേരും എത്തിയിട്ടുണ്ട്. നാളെ ട്രെയിന് സര്‍വീസ് നാളെ ആരംഭിക്കുകയാണ്.\nഇതുവരെയുള്ള പോസിറ്റീവായ കേസുകളില് 70 ശതമാനം പുറമേനിന്ന് വന്നവരാണ്. 30 ശതമാനം അവരില് നിന്ന് സമ്പര്‍ക്കത്തിലൂടെ രോഗം ലഭിച്ചവരും. രോഗവ്യാപന നിരക്ക് ഒന്നില് താഴെയാണെന്നാണ് ഇത് സൂചിപ്പിക്കുന്നത്. മരണനിരക്കും വളരെ കുറയ്ക്കാന് നമുക്ക് കഴിഞ്ഞു. ബ്രേക്ക് ദി ചെയിനും ക്വാറന്‍റൈന്-റിവേഴ്സ് ക്വാറന്‍റൈനും വിജയിപ്പിക്കാന് കഴിഞ്ഞത് കൊണ്ടാണ് നമുക്കീ നേട്ടങ്ങള് കൈവരിക്കാന് കഴിഞ്ഞത്. ഇത് നമുക്ക് ആത്മവിശ്വാസവും ശുഭാപ്തി വിശ്വാസവും നല്‍കുന്നുണ്ട്.\nഇനിയുള്ള ഘട്ടത്തില് സ്ഥിതിഗതികളില് മാറ്റങ്ങള് പ്രതീക്ഷിക്കണം. ഇതുവരെ വിദേശത്തുനിന്നുള്ളവര് കേരളത്തിലേക്ക് വരുന്ന അവസരത്തില് വിദേശരാജ്യങ്ങളില് രോഗവ്യാപനം കുറവായിരുന്നു. മറ്റ് സംസ്ഥാനങ്ങളിലെ സ്ഥിതിയും അതായിരുന്നു. ഇപ്പോള് ഗള്‍ഫിലും അമേരിക്കയിലും യൂറോപ്പിലും ഇന്ത്യയിലെ പല സംസ്ഥാനങ്ങളിലും രോഗവ്യാപനം ശക്തമായി തുടരുകയാണ്. വിദേശത്ത് നിന്ന് വരുന്നവര്‍ക്ക് അതത് രാജ്യങ്ങളില് ആന്‍റിബോഡി ടെസ്റ്റ് നടത്താന് നിര്‍ദ്ദേശം നല്‍കണമെന്ന് കേന്ദ്രസര്‍ക്കാരിനോട് സംസ്ഥാനം ആവശ്യപ്പെട്ടിട്ടുണ്ട്. രോഗവ്യാപന തോത് കുറയ്ക്കാന് ഇതു സഹായിക്കും.\nഒരേസമയം നമുക്ക് അനേകം പേരെ സ്വീകരിക്കേണ്ടിവരും. ഒരു സംശയവുമില്ല; അവര് എല്ലാവരും ഇങ്ങോട്ടു വരേണ്ടവരും സംരക്ഷിക്കപ്പെടേണ്ടവരുമാണ്. ഇവരെ സുരക്ഷിതമായ സ്ഥലത്ത് എത്തിക്കുക, രോഗബാധയുള്ളവര്‍ക്ക് പ്രത്യേക പരിചരണം നല്‍കുക, വൈറസ് വ്യാപനം തടയുക എന്നീ ഉത്തരവാദിത്തങ്ങള് സംസ്ഥാനം ഏറ്റെടുക്കുകയാണ്. ഇതിന് എല്ലാ ആളുകളുടെയും സഹായവും സഹകരണവും വേണം. അതുകൊണ്ടുതന്നെ രോഗവ്യാപനം തടയാന് നിയന്ത്രണങ്ങള് കര്‍ശനമായി തുടരും.\nഈ സാഹചര്യത്തിലാണ് സംസ്ഥാനത്ത് എത്തുന്നവരെക്കുറിച്ചുള്ള എല്ലാ വിവരങ്ങളും നിര്‍ബന്ധമായും ശേഖരിച്ചിരിക്കണം എന്ന തീരുമാനമെടുത്തത്. അതിന്‍റെ ഭാഗമായി തന്നെയാണ് കോവിഡ് ജാഗ്രത 19 വെബ് പോര്‍ട്ടലില് രജിസ്ട്രേഷനും പാസും നിര്‍ബന്ധമാക്കിയത്. നമ്മുടെ സഹോദരങ്ങള് മറ്റ് പല സ്ഥലത്തും അനുഭവിക്കേണ്ടിവരുന്ന പ്രയാസത്തെക്കുറിച്ച് എല്ലാവര്‍ക്കും നല്ല ബോധ്യമുണ്ട്. സുരക്ഷിതമല്ലാതെ സംസ്ഥാനത്തേക്കുള്ള യാത്രകള് ആ പ്രയാസം വര്‍ധിപ്പിക്കാന് മാത്രമേ ആത്യന്തികമായി ഉപകരിക്കൂ. ഓരോരുത്തരുടെയും സുരക്ഷ ഈ നാടിന്‍റെ സുരക്ഷയാണ് എന്ന് എല്ലാവരും, അത് പുറത്തുനിന്ന് വരുന്നവരായാലും ഇവിടെയുള്ളവരായാലും ഓര്‍ക്കേണ്ടതുണ്ട്.\nഅന്യസംസ്ഥാനങ്ങളില്‍നിന്ന് വരുന്നവര്‍ക്ക്ഹോം ക്വാറന്‍റൈന് ഇപ്പോള് അനുവദിക്കുന്നുണ്ട്. ഹോം ക്വാറന്‍റൈന് എന്നത് ഫലത്തില് റൂം ക്വാറന്‍റൈന് എന്നതായി മാറണം. വീട്ടില് മറ്റുള്ളവരുമായി ഇടപഴകാതെ കഴിയണം. ആരോഗ്യപ്രവര്‍ത്തകരും സര്‍ക്കാരും നിര്‍ദേശിക്കുന്നതിനപ്പുറത്തേക്ക് ഈ ഘട്ടങ്ങളില് ആരും പെരുമാറാന് പാടില്ല. കുട്ടികള്, പ്രായമായവര്, ഗുരുതരമായ രോഗമുള്ളവര് എന്നിവരുമായി ഒരു തരത്തിലും ബന്ധമുണ്ടാകാന് പാടില്ല എന്ന കാര്യത്തില് വിട്ടുവീഴ്ചയുണ്ടാകരുത്.\nവരുന്നവര് മാത്രമല്ല, ഇവിടെയുള്ളവരും അക്കാര്യത്തില് ജാഗ്രത കാട്ടണം. കഴിഞ്ഞ ഘട്ടത്തില് എങ്ങനെയായിരുന്നോ നമ്മുടെ സംവിധാനങ്ങള് പ്രവര്‍ത്തിച്ചത് ആ സൂക്ഷ്മതയോടു കൂടി തന്നെ വരും ദിവസങ്ങളിലും പ്രവര്‍ത്തിച്ചേ മതിയാകൂ. ആരോഗ്യവകുപ്പ് തദ്ദേശസ്ഥാപനങ്ങളുമായി ചേര്‍ന്ന് ഇതിനുള്ള ക്രമീകരണങ്ങള് ഏര്‍പ്പെടുത്തിയിട്ടുണ്ട്. അവരുമായി സഹകരിക്കാന് എല്ലാവരും തയ്യാറാകണം. ക്വാറന്‍റൈനില് കഴിയുന്നവര് വീട്ടില് തന്നെ ഉണ്ട് എന്ന് ഉറപ്പു വരുത്തല് പോലീസിന്‍റെ കൂടി ബാധ്യതയായി നിര്‍ദേശിച്ചിട്ടുണ്ട്. അക്കാര്യത്തില് പൂര്‍ണമായി എല്ലാവരും സഹകരിക്കണം.\nസംസ്ഥാനത്തെ ജനജീവിതം സാധാരണ നിലയിലേക്ക് മാറിവരുന്നുണ്ട്. എങ്കിലും നാം പൂര്‍ണമായി സുരക്ഷിതരാണ് എന്ന ബോധ്യത്തോടെ മുമ്പത്തേതു പോലെ തന്നെ പെരുമാറാന് ആരും തുനിയരുത്.\nഇന്നത്തെ പരിശോധനാ ഫലം5പേര്‍ക്ക് പോസിറ്റീവാണ്. നെഗറ്റീവ് ആരുമില്ല. മലപ്പുറം 3, പത്തനംതിട്ട, കോട്ടയം ജില്ല ഓരോന്ന് എന്നിങ്ങനെയാണ് പരിശോധനാ ഫലം പോസിറ്റീവായത്. ഇന്ന് പോസിറ്റീവായവരില് നാലുപേര് വിദേശത്തുനിന്ന് വന്നവരും ഒരാള് ചെന്നൈയില് വിന്ന് വന്നയാളുമാണ്.\nഇതുവരെ 524 പേര്‍ക്കാണ് സംസ്ഥാനത്ത് രോഗം സ്ഥിരീകരിച്ചത്. അതില് 32 പേര് ഇപ്പോള് ചികിത്സയിലാണ്. 31,616 പേരാണ് ഇപ്പോള് നിരീക്ഷണത്തിലുള്ളത്. 31,143 പേര് വീടുകളിലും 473 പേര് ആശുപത്രികളിലുമാണ്. ഇന്നു മാത്രം 95 പേരെ ആശുപത്രിയില് പ്രവേശിപ്പിച്ചു. ഇതുവരെ 38,547 സാമ്പിളുകളാണ് പരിശോധനയ്ക്ക് അയച്ചത്. 37,727 എണ്ണം രോഗബാധ ഇല്ല എന്നുറപ്പാക്കിയിട്ടുണ്ട്.\nസെന്‍റിനല് സര്‍വൈലന്‍സിന്‍റെ ഭാഗമായി മുന്‍ഗണനാ വിഭാഗത്തില്‍പ്പെട്ട 3914 സാമ്പിളുകള് ശേഖരിച്ചതില് 3894 നെഗറ്റീവായിട്ടുണ്ട്. 34 ഹോട്ട്സ്പോട്ടുകളാണ് ഇപ്പോള് സംസ്ഥാനത്തുള്ളത്. തിരുവനന്തപുരം, ആലപ്പുഴ, ഇടുക്കി ജില്ലകളില് ഇപ്പോള് ആരും കൊറോണ ബാധിച്ച് ചികിത്സയിലില്ല. മലപ്പുറം സ്വദേശിയായ വ്യക്തിയാണ് കോഴിക്കോട് ചികിത്സയിലുള്ളത്.\nഇന്ന് അന്താരാഷ്ട്ര നഴ്സസ് ദിനമാണ്. സമൂഹത്തിനാകെ നഴ്സുമാര് നല്‍കുന്ന സംഭാവനകളെ പൊതുവില് ആദരിക്കാനാണ് നാം നഴ്സസ് ദിനം ആചരിക്കുന്നത്.\nകേരളത്തിലെ നഴ്സുമാര് നടത്തുന്ന മാതൃകാപരമായ സേവനങ്ങളുടെ നിരവധി ഉദാഹരണങ്ങള് നമ്മുടെ മുമ്പിലുണ്ട്. സേവനത്തിന്‍റെ പേരില് സ്വന്തം ജീവന് വരെ അര്‍പ്പിച്ച ലിനിയുടെ ഓര്‍മ്മ നമ്മുടെയൊക്കെ മനസ്സിലുണ്ട്. വയോധികരെ ശുശ്രൂഷിച്ച് കോവിഡ് ബാധിച്ച രേഷ്മയും, കോവിഡ് ബാധയെ അതിജീവിച്ച് തിരികെ വീണ്ടും കോവിഡ് ബാധിതരെ ശുശ്രൂഷിക്കാന് ഡ്യൂട്ടിക്കെത്തിയ മറ്റു നഴ്സുമാരും ഒക്കെ ഈ നാടിന്‍റെ അഭിമാനമാണ്.\nനമ്മുടെ പൊതുജനാരോഗ്യ സംവിധാനത്തെ ലോകോത്തര നിലവാരത്തിലേക്കുയര്‍ത്തുന്നതില് നഴ്സുമാര് സ്തുത്യര്‍ഹമായ പങ്കാണ് വഹിച്ചിട്ടുള്ളത്. ലോകമാദരിക്കുന്ന കേരളത്തിന്‍റെ കോവിഡ് പ്രതിരോധത്തിന്‍റെ കീര്‍ത്തിയുടെ വലിയൊരു പങ്കും നമ്മുടെ വിവിധ മേഖലകളില് പ്രവര്‍ത്തിക്കുന്ന എല്ലാ നഴ്സുമാര്‍ക്കും അവകാശപ്പെട്ടതാണ്. ആരോഗ്യ പ്രവര്‍ത്തകരുടെ സുരക്ഷ ഉറപ്പാക്കുന്നതിലാകട്ടെ കേരള സര്‍ക്കാര് വലിയ നിഷ്കര്‍ഷയാണ് പുലര്‍ത്തിപ്പോരുന്നത്.\nകേരളത്തില് മാത്രമല്ല, ലോകത്തെമ്പാടും മലയാളി നഴ്സുമാരുടെ സേവനം പ്രശംസ പിടിച്ച് പറ്റിയിട്ടുണ്ട്. പല സര്‍ക്കാരുകളും അവരുടെ സേവനങ്ങളെ പ്രത്യേകമായി തന്നെ അഭിനന്ദിച്ചിട്ടുണ്ട്. ഈ മഹാമാരിയെ ചെറുക്കുന്നതില് ലോക രാജ്യങ്ങളെ സഹായിക്കുന്നത് അവിടങ്ങളിലെ മലയാളി നഴ്സുമാര് ഉള്‍പ്പെടെയുള്ള ആരോഗ്യ പ്രവര്‍ത്തകരാണ് എന്നതില് നമുക്ക് അഭിമാനമുണ്ട്. ഈ ദുരിത നാളുകളിലും കേരളത്തിന്‍റെ അംബാസ്സഡര്‍മാരായി നിലകൊണ്ട് ധീരമായ സേവനങ്ങളാണ് അവര് കാഴ്ചവെക്കുന്നത്.\nഈ അന്താരാഷ്ട്ര നഴ്സസ് ദിനത്തില്, ലോകത്താകെയുള്ള നഴ്സുമാര്‍ക്ക്, പ്രത്യേകിച്ച് കേരളത്തില് നിന്നുള്ളവര്‍ക്ക്, അഭിവാദനം അര്‍പ്പിക്കുന്നു. നിങ്ങള് നടത്തുന്ന നിസ്വാര്‍ത്ഥ സേവനങ്ങള്‍ക്ക് ഈ നാടും ലോകവും നിങ്ങള്‍ക്ക് കടപ്പെട്ടിരിക്കുന്നു.\nഇതുവരെ ഇതര സംസ്ഥാനങ്ങളില് നിന്ന് റോഡ് വഴി മുപ്പത്തിമൂവായിരത്തിലധികം പേര് നാട്ടിലെത്തിയിട്ടുണ്ട്. ഇതില് 19,000 പേരും റെഡ്സോണ് ജില്ലകളില് നിന്നാണ് വന്നത്. ആകെ പാസിനുവേണ്ടി അപേക്ഷിച്ച 1.33 ലക്ഷം പേരില് 72,800 പേര് റെഡ് സോണ് ജില്ലകളില് നിന്നുള്ളവരാണ്. 89,950 പാസുകളാണ് ഇതുവരെ നല്‍കിയത്. അതിലും 45,157 പേര് റെഡ്സോണ് ജില്ലകളില് നിന്നുള്ളവരാണ്. മെയ്7മുതല് വിദേശത്തുനിന്ന് വന്ന7പേര്‍ക്ക് രോഗം സ്ഥിരീകരിച്ചതുകൊണ്ടുതന്നെ ആ വിമാനങ്ങളില് യാത്ര ചെയ്ത മുഴുവന് പേരെയും പ്രത്യേക നിരീക്ഷണത്തിലാക്കിയിരിക്കയാണ്. അവരുടെ കാര്യത്തില് വലിയ ജാഗ്രത ആരോഗ്യവിഭാഗം പുലര്‍ത്തുന്നുണ്ട്.\nഹോം ക്വാറന്‍റൈനായാലും സര്‍ക്കാര് ഒരുക്കുന്നെ ക്വാറന്‍റൈനായാലും അതിന്‍റെ ചുമതല തദ്ദേശസ്വയംഭരണ സ്ഥാപനങ്ങള്‍ക്കാണ്. അതിനാല്, ഇതുസംബന്ധിച്ച എല്ലാ വിവരങ്ങളും കൃത്യമായി തദ്ദേശ സ്വയംഭരണ സ്ഥാപനങ്ങള്‍ക്ക് കൈമാറി എന്ന് ഉറപ്പാക്കണം.\nവാര്‍ഡുതല സമിതികള് ഉണ്ടെങ്കിലും ക്വാറന്‍റൈനില് കഴിയുന്നവരുടെ കാര്യത്തില് പൊലീസിന്‍റെ പ്രത്യേക ശ്രദ്ധ ഉണ്ടാകും. വിമാനത്താവളത്തിലോ റെയില്‍വെ സ്റ്റേഷനിലോ അതിര്‍ത്തി ചെക്ക് പോസ്റ്റില് റോഡ് വഴിയോ എത്തുന്നവര് വീടുകളിലോ സര്‍ക്കാര് ക്വാറന്‍റൈനിലോ എത്തിയെന്ന് ഉറപ്പാക്കുന്ന ചുമതല പൊലീസിനാണ്. ഒരാള് കടന്നെത്തുന്ന പോയിന്‍റ് മുതല് ക്വാറന്‍റൈനില് പ്രവേശിക്കുന്നതുവരെയുള്ള കാര്യങ്ങള് ഉറപ്പാക്കാന് പൊലീസ് ഉണ്ടാകും. വീട്ടിലേക്ക് പോകുന്നവര് ഒരു കാരണവശാലും വഴിക്ക് എവിടെയും ഇറങ്ങാന് പാടില്ല.\nസ്പെഷ്യല് ട്രെയിനിലെത്തുന്നവരുടെ സുരക്ഷാപരിശോധന ഏകോപിപ്പിക്കുന്നതിന് ഡിഐജി എ അക്ബറിന് ചുമതല നല്‍കി. പ്രധാന റെയില്‍വെ സ്റ്റേഷനുകളില് എസ്പി റാങ്കിലുള്ള ഉദ്യോഗസ്ഥരെ സ്പെഷ്യല് ഓഫീസര്‍മാരായി നിയമിച്ചു.\nറെയില്‍വെ ടിക്കറ്റ് എടുക്കുന്നവര് കോവിഡ് ജാഗ്രത പോര്‍ട്ടലില്‍നിന്ന് പാസ് വാങ്ങണമെന്ന് നിഷ്കര്‍ഷിച്ചിട്ടുണ്ട്. ഇതുവരെ പാസിന് അപേക്ഷിക്കാത്തവര്‍ക്ക് പുതുതായി അപേക്ഷിക്കാനുള്ള സൗകര്യമുണ്ടാകും. ഒരു ടിക്കറ്റില് ഉള്‍പ്പെട്ട എല്ലാവരുടെയും വിശദാംശങ്ങള് പാസിനുള്ള അപേക്ഷയില് ഒറ്റ ഗ്രൂപ്പായി രേഖപ്പെടുത്തണം. എത്തിയാല് വൈദ്യപരിശോധനയ്ക്കുശേഷം രോഗലക്ഷണം ഇല്ലാത്തവര് 14 ദിവസത്തെ നിര്‍ബന്ധിത ഹോം ക്വാറന്‍റൈനില് പ്രവേശിക്കണം. ഹോം ക്വാറന്‍റൈന് പാലിക്കാത്തവരെ ഇന്‍സ്റ്റിറ്റ്യൂഷണല് ക്വാറന്‍റൈനില് മാറ്റും. രോഗലക്ഷമുള്ളവരെ തുടര്‍പരിശോധനകള്‍ക്ക് വിധേയരാക്കും.\nറെയില്‍വെ സ്റ്റേഷനില്‍നിന്നും വീടുകളിലേക്ക് യാത്രക്കാരെ കൊണ്ടുപോകാന് ഡ്രൈവര് മാത്രമുള്ള വാഹനങ്ങള് അനുവദിക്കും. റെയില്‍വെ സ്റ്റേഷനില്‍നിന്നും വിവിധ സ്ഥലങ്ങളിലേക്ക് കെഎസ്ആര്‍ടിസി സര്‍വീസ് നടത്തും. കോവിഡ് 19 ജാഗ്രതാ പോര്‍ട്ടലില് പാസിന് അപേക്ഷിക്കാതെ വരുന്ന യാത്രക്കാര് 14 ദിവസം നിര്‍ബന്ധിത ഇന്‍സ്റ്റിറ്റ്യൂഷണല് ക്വാറന്‍റൈനില് പോകേണ്ടിവരും.\nഅതിര്‍ത്തിയിലൂടെ റോഡ് മാര്‍ഗം ആളുകള് ധാരാളമായി വരുന്നതുകൊണ്ട് ചെക്ക്പോസ്റ്റുകളില് കൂടുതല് സൗകര്യവും സജ്ജീകരണവും ഉണ്ടാക്കണമെന്ന് നിര്‍ദേശിച്ചിട്ടുണ്ട്. ഒരു വഴിക്ക് ഒരു ദിവസം കടന്നുവരാവുന്ന ആളുകളുടെ എണ്ണം കൃത്യമായി കണക്കാക്കി പരമാവധി ആളുകളെ ആ വഴിക്ക് കടത്തികൊണ്ടുവരാനാണ് ശ്രമിക്കുക. വളരെ കൂടുതല് ആളുകള് വന്നാല് സാധാരണ ഗതിയില് പിറ്റെ ദിവസത്തേക്ക് പാസ് അനുവദിക്കുന്ന നിലയാണുണ്ടാകുക. ഒരു ചെക്ക് പോസ്റ്റില് ഉള്‍ക്കൊള്ളാവുന്ന പരമാവധി ആളുകള്‍ക്കാണ് ഒരു ദിവസം പാസ് അനുവദിക്കുക. ട്രെയിനില് റെയില്‍വെ ഓപ്പണ് ബുക്കിങ്ങാണ് ആരംഭിച്ചിട്ടുള്ളത്. അതിനാല് ഇവിടെ ഇറങ്ങുന്ന മുഴുവന് പേരെയും പരിശോധിക്കുകയും ക്വാറന്‍റൈന് ചെയ്യുകയും വേണം. വിമാനത്താവളങ്ങളിലെ പോലെ വിപുലമായ സംവിധാനം ട്രെയിന് നിര്‍ത്തുന്ന സ്റ്റേഷനിലും ഏര്‍പ്പെടുത്തും.\nതിരുവനന്തപുരത്തേക്ക് വരുന്ന വണ്ടിക്ക് കോഴിക്കോട്ടും എറണാകുളത്തും മാത്രമാണ് സ്റ്റോപ്പ് അനുവദിച്ചിട്ടുള്ളത്. ഇത് കൂടുതല് ബുദ്ധിമുട്ടുണ്ടാക്കും. കാസര്‍കോട് എത്തേണ്ടവര് സമീപ സ്റ്റേഷനായ മംഗലാപുരത്ത് ഇറങ്ങി കേരളത്തിലേക്ക് വരുന്ന സാഹചര്യമുണ്ടാകും. ബുദ്ധിമുട്ട് ഒഴിവാക്കുന്നതിന് രാജധാനി എക്സ്പ്രസ് നിര്‍ത്തുന്ന എല്ലാ സ്റ്റോപ്പുകളിലും ഈ ട്രെയിനുകളും നിര്‍ത്തണമെന്നാണ് കേരളം ആവശ്യപ്പെട്ടിട്ടുള്ളത്.\nഎസി ട്രെയിനുകളിലെ യാത്ര രോഗം പരത്താന് കൂടുതല് സാധ്യത നല്‍കുന്നതാണെന്ന് വിവിധ രാജ്യങ്ങളിലെ അനുഭവം തെളിയിച്ചിട്ടുണ്ട്. ട്രെയിനുകള് മാത്രമല്ല, എയര്‍കണ്ടീഷന് വാഹനങ്ങളിലുള്ള സഞ്ചാരം അപകടം വരുത്തുമെന്ന് ഇന്ത്യയ്ക്കകത്തും അനുഭവമുണ്ട്. പഞ്ചാബില് ഹസൂര് സാഹിബില്‍നിന്ന് എസി ബസുകളില് എത്തിയ 4198 പേരെ പരിശോധിച്ചപ്പോള് 1217 പേര്‍ക്ക് വൈറസ് ബാധയുണ്ട് എന്നാണ് കണ്ടെത്തിയത്. യാത്രയ്ക്കിടയിലാണ് വന്‍തോതില് രോഗം പടര്‍ന്നത്. അതുകൊണ്ട് നോണ് എസി ട്രെയിനുകളും ഇതര വാഹനങ്ങളുമാണ് ഇപ്പോള് അഭികാമ്യം. ഇക്കാര്യം കേന്ദ്രസര്‍ക്കാരിന്‍റെയും റെയില്‍വെയുടെയും ശ്രദ്ധയില്‍പെടുത്തും.\nമറ്റു സംസ്ഥാനങ്ങളില് കുടുങ്ങിക്കിടക്കുന്നവരെ കൊണ്ടുവരാന് പോകുന്ന വാഹനങ്ങളിലെ ഡ്രൈവര്‍മാര് രോഗലക്ഷണമില്ലെങ്കില് ക്വാറന്‍റൈനില് പോകേണ്ടതില്ല.\nഗള്‍ഫ് നാടുകളില് കൊറോണ ഭീതിയില് കഴിയുന്ന ഗര്‍ഭിണികളെയും കുട്ടികളെയും ഇതര രോഗബാധിതരായ വയോധികരെയും നാട്ടിലെത്തിക്കാന് പ്രത്യേക വിമാനം ഏര്‍പ്പെടുത്തണമെന്ന് വിദേശകാര്യ മന്ത്രി എസ് ജയശങ്കറിനോട് അഭ്യര്‍ത്ഥിച്ചിട്ടുണ്ട്. ഇപ്പോള് വരുന്നവരില് 20 ശതമാനമാണ് ഗര്‍ഭിണികള്. തിരിച്ചുവരാനാകാതെ നിരവധി ഗര്‍ഭിണികള് ഗള്‍ഫ് നാടുകളില് കഴിയുന്നുണ്ട്. അവര്‍ക്ക് സവിശേഷ പരിഗണന നല്‍കണം. നിലവില് ചാര്‍ട്ട് ചെയ്ത വിമാനങ്ങളില് കൂടുതല് സീറ്റ് അവര്‍ക്കായി നീക്കിവെക്കണമെന്നും വിദേശമന്ത്രിയോട് അഭ്യര്‍ത്ഥിച്ചു. ഗര്‍ഭിണികളില് തന്നെ പ്രസവ തീയതി അടുത്തവരെ ഏറ്റവും മുന്‍ഗണന നല്‍കി എത്തിക്കാന് ശ്രദ്ധിക്കണം.\nഅതിഥി തൊഴിലാളികളുമായി 26 ട്രെയിനുകള് കേരളത്തില്‍നിന്ന് പോയിട്ടുണ്ട്. ആകെ 29,366 പേര് തിരിച്ചുപോയിട്ടുണ്ട്. ബീഹാറിലേക്കാണ് കൂടുതല് ട്രെയിനുകള് പോയത്9എണ്ണം.\nപ്രധാനമന്ത്രിയുമായി ഇന്നലെ നടത്തിയ വീഡിയോ കോണ്‍ഫറന്‍സില് സംസ്ഥാനത്തിന്‍റെ അഭിപ്രായങ്ങളും നിര്‍ദേശങ്ങളും അവതരിപ്പിച്ചിട്ടുണ്ട്. ലോക്ക്ഡൗണ് സംബന്ധിച്ചും കോവിഡ് പ്രതിരോധ പ്രവര്‍ത്തനങ്ങള് സംബന്ധിച്ചും സംസ്ഥാനങ്ങള്‍ക്കുള്ള നിര്‍ദേശങ്ങള് 15-നു മുമ്പ് സമര്‍പ്പിക്കാന് പ്രധാനമന്ത്രി നിര്‍ദേശിച്ചിട്ടുണ്ട്. കേരളത്തിന്‍റെ നിര്‍ദേശങ്ങള് ഇന്നു തന്നെ കേന്ദ്രത്തിന് സമര്‍പ്പിക്കുന്നതാണ്.\nകേന്ദ്രത്തിന് സമര്‍പ്പിക്കുന്ന നിര്‍ദേശങ്ങള്\nസംസ്ഥാനത്ത് ആഭ്യന്തര വിമാന യാത്ര ആരോഗ്യസുരക്ഷ മാനദണ്ഡങ്ങള് പാലിച്ച് അനുവദിക്കണം. സംസ്ഥാനത്തിനകത്ത് പാസഞ്ചര് ട്രെയിനുകളും അനുവദിക്കണം. കര്‍ശനമായ സുരക്ഷാ നിബന്ധനകളോടെ മെട്രോ റെയില് സര്‍വീസ് പുനരാരംഭിക്കാം. എന്നാല് അന്തര്‍സംസ്ഥാന ട്രെയിന് സര്‍വ്വീസിന് സമയമായിട്ടില്ല. അതേസമയം, മുംബൈ, അഹമ്മദാബാദ്, ഡല്‍ഹി, കൊല്‍ക്കത്ത, ഹൈദ്രബാദ്, ചെന്നൈ, ബാംഗളുരൂ മുതലായ നഗരങ്ങളില് നിന്ന് നോണ് സ്റ്റോപ്പ് സ്പെഷ്യല് ട്രെയിനുകള് കേരളത്തിലേക്ക് അനുവദിക്കണം.\nജില്ലയ്ക്കകത്ത് ബസ് സര്‍വ്വീസാകാം. യാത്രക്കാരുടെ എണ്ണം പരിമിതപ്പെടുത്തുകയും കര്‍ശനമായ സുരക്ഷാ മാനദണ്ഡങ്ങള് പാലിക്കുകുയം ചെയ്തുകൊണ്ട് ബസ് സര്‍വീസ് അനുവദിക്കണമെന്നാണ് കേരളത്തിന്‍റെ നിര്‍ദേശം. എന്നാല്, ജില്ല വിട്ടുള്ള ബസ് സര്‍വീസിന് സമയമായിട്ടില്ല. സുരക്ഷാ മാനദണ്ഡങ്ങള് ബസ് ഉടമകള് കര്‍ശനമായി പാലിക്കണം. ഇത് ലംഘിക്കുന്നവരുടെ പെര്‍മിറ്റ് റദ്ദാക്കുന്നതടക്കമുള്ള നടപടികള് വേണ്ടിവരും. യാത്രക്കാരുടെ എണ്ണം കുറയ്ക്കുന്നതുകൊണ്ട് ടിക്കറ്റ് നിരക്കില് അല്‍പം വര്‍ധന വേണ്ടിവരും.\nവ്യാവസായിക-വ്യാപാര പ്രവര്‍ത്തനങ്ങള് കണ്ടയിന്‍മെന്‍റ് സോണില് ഒഴികെ ഗ്രാമ-നഗര വ്യത്യാസമില്ലാതെ അനുവദിക്കണം. ഹോസ്പിറ്റാലിറ്റി സേവനങ്ങള് പുനരാരംഭിക്കണം. ശാരീരിക അകലം പാലിച്ചുകൊണ്ട് റെസ്റ്റോറണ്ടുകള് അനുവദിക്കാവുന്നതാണ്. സീറ്റുകള് അതനുസരിച്ച് ക്രമീകരിക്കണം. കര്‍ശനമായ വ്യവസ്ഥകളോടെ ഓട്ടോറിക്ഷ അനുവദിക്കണം. യാത്രക്കാരുടെ എണ്ണം ഒന്ന് എന്ന് നിജപ്പെടുത്താം. കുടുംബാംഗങ്ങള് സഞ്ചരിക്കുകയാണെങ്കില് മാത്രം ഇതില് ഇളവ് നല്‍കാം.\nനിര്‍മാണ പ്രവര്‍ത്തനം നല്ല വേഗത്തില് നടക്കണമെന്നാണ് സര്‍ക്കാരിന്‍റെ നിലപാട്. ഇതിനാവശ്യമായ വസ്തുക്കള് ലഭ്യമാക്കാന് നടപടിയെടുക്കും. മഴയ്ക്കു മുമ്പ് കഴിയുന്നത്ര നിര്‍മാണ പ്രവര്‍ത്തനം നടക്കേണ്ടതുണ്ട്. മഹാത്മഗാന്ധി തൊഴിലുറപ്പ് പദ്ധതി, കാര്‍ഷികവൃത്തിക്കു കൂടി ബാധകമാക്കണം.\nക്വാറന്‍റൈന് കേന്ദ്രങ്ങളിലേക്ക് ആരോഗ്യവിഭാഗം അയക്കുന്നവരെ അവിടെ പ്രവേശിപ്പിക്കാന് തദ്ദേശസ്വയംഭരണ സ്ഥാപനങ്ങള് ബാധ്യസ്ഥരാണ്. പഞ്ചായത്ത് മാറി എന്ന പേരില് ആരേയും പ്രവേശിപ്പിക്കില്ല എന്നു പറയാന് പറ്റില്ല. കാരണം സര്‍ക്കാരാണ് ക്വാറന്‍റൈന് കേന്ദ്രങ്ങള് തീരുമാനിക്കുന്നതും നടത്തുന്നതും.\nപുറത്തിറങ്ങുമ്പോള് എല്ലാവരും മാസ്ക് ധരിക്കണമെന്ന നിര്‍ദേശം ജനങ്ങള് നല്ല നിലയില് സ്വീകരിച്ചിട്ടുണ്ട്. എന്നാല്, ചുരുക്കം ചിലര് മാസ്കില്ലാതെ പുറത്തിറങ്ങുന്നുണ്ട്. അത്തരക്കാര്‍ക്കെതിരെ കര്‍ശന നടപടി പോലീസ് സ്വീകരിക്കും. ചിലയിടത്ത് റോഡരികില് മാസ്ക് വില്‍ക്കുന്നതായി ശ്രദ്ധയില്‍പ്പെട്ടിട്ടുണ്ട്. സുരക്ഷിതമല്ലാത്ത വില്‍പ്പന അനുവദിക്കില്ല. മാസ്ക് മുഖത്തു വെച്ചുനോക്കി മാറ്റിയെടുക്കുന്നതായും ശ്രദ്ധയില്‍പ്പെട്ടിട്ടുണ്ട്. അതിനാല് മാസ്ക് വില്‍പ്പന സംബന്ധിച്ച് മാര്‍ഗനിര്‍ദേശം തയ്യാറാക്കാന് സര്‍ക്കാര് ഉദ്ദേശിക്കുന്നു. മാസ്കിന്‍റെ ഉല്‍പാദനം വലിയ തോതില് വര്‍ധിച്ചുവെന്നത് സ്വാഗതാര്‍ഹമാണ്.\nകേരളത്തിനകത്ത് ജില്ല വിട്ട് യാത്ര ചെയ്യുന്നവര്‍ക്ക് ക്വാറന്‍റൈന് നിര്‍ബന്ധിക്കേണ്ടതില്ല.\nലോക്ക്ഡൗണില് ഇളവുകള് നല്‍കിയതിനെ തുടര്‍ന്ന് തുറന്ന മാര്‍ക്കറ്റുകളില് സുരക്ഷാ മാനദണ്ഡങ്ങള് കര്‍ശനമായി പാലിക്കുന്നില്ല എന്നു വരരുത്. ശാരീരിക അകലവും മറ്റു നിബന്ധനകളും കര്‍ശനമായി പാലിച്ചുകൊണ്ടുമാത്രമേ മാര്‍ക്കറ്റുകള് പ്രവര്‍ത്തിക്കാന് അനുവദിക്കൂ.\nഒരു പ്രതിസന്ധി കാലമാണ് ഇതെങ്കിലും സംസ്ഥാനത്തിന്‍റെ പൊതു വികസനം കൂടി തടസ്സമില്ലാതെ മുന്നോട്ടുപോകണം എന്ന കാര്യത്തില് നിശ്ചയദാര്‍ഢ്യം സര്‍ക്കാരിനുണ്ട്. കേരളത്തിന്‍റെ വര്‍ഷങ്ങളായുള്ള ആവശ്യമായിരുന്ന ദേശീയപാതാ വികസന പ്രവര്‍ത്തനങ്ങള്‍ക്ക് തുടക്കമാകാന് പോവുകയാണ്.\nആദ്യഘട്ടമായി തലപ്പാടി-ചെങ്ങള റീച്ചിന്‍റെ പ്രവൃത്തിക്ക് അംഗീകാരം ലഭിച്ചിട്ടുണ്ട്. ഭാരത്മാല പരിയോജന പദ്ധതിയുടെ ഭാഗമായി ഹൈബ്രിഡ് ആന്യുറ്റി മോഡില് ആണ് പദ്ധതി നടപ്പിലാക്കുക. പദ്ധതിക്ക് സ്റ്റാന്‍ഡിങ് ഫിനാന്‍സ് കമ്മിറ്റി അംഗീകാരം നല്‍കി. ഉപരിതല ഗതാഗത വകുപ്പിന്‍റെ ഉത്തരവിറങ്ങിയാല് ബിഡ് ഓപ്പണ് ചെയ്ത് ടെണ്ടര് നടപടി പൂര്‍ത്തിയാക്കാന് കഴിയും.\nദേശീയപാതാ വികസനത്തിനായി സര്‍ക്കാര് അധികാരമേറ്റതു മുതല് നടത്തുന്ന പ്രവര്‍ത്തനങ്ങള് എല്ലാവര്‍ക്കും അറിയാവുന്നതാണ്. ഇതിന് സഹായകരമായ നിലപാടെടുത്ത കേന്ദ്രമന്ത്രി ശ്രീ. നിധിന് ഗഡ്കരിക്ക് നന്ദി രേഖപ്പെടുത്തുന്നു.\nതലപ്പാടി മുതല് ചെങ്ങള വരെയുള്ള 39 കി.മീ 45 മീറ്റര് വീതിയില്6വരി ആക്കി വികസിപ്പിക്കുന്നതാണ് പദ്ധതി. മൊത്തം ചിലവ് 1968.84 കോടി രൂപയാണ്. രണ്ടര വര്‍ഷം കൊണ്ടാണ് നിര്‍മാണ പ്രവര്‍ത്തനങ്ങള് തീര്‍ക്കാനുദ്ദേശിക്കുന്നത്. 35.66 ഹെക്റ്റര് ഭൂമി ഏറ്റെടുക്കേണ്ടി വരും. ഭൂമി ഏറ്റെടുക്കലിന് 683.09 കോടി രൂപ ചെലവ് പ്രതീക്ഷിക്കുന്നു. ഈ തുകയുടെ 25 ശതമാനം സംസ്ഥാന സര്‍ക്കാര് വഹിക്കും.\nതലപ്പാടി മുതല് കഴക്കൂട്ടം വരെ 521.81 കിലോ മീറ്റര് ദേശീയപാതാ വികസനത്തിനാണ് സംസ്ഥാനം ആവശ്യപ്പെട്ടത്. ഇതില് 266.22 കിലോ മീറ്റര് ദൂരം വികസിപ്പിക്കാനുള്ള എട്ട് പദ്ധതികള് ഈ വര്‍ഷം ആരംഭിക്കാനാണ് ലക്ഷ്യമിടുന്നത്. 18 കിലോ മീറ്റര് ദൂരമുള്ള തലശേരി-മാഹി ബൈപാസ് പ്രവര്‍ത്തി പുരോഗമിക്കുകയാണ്. 28.6 കിലോമീറ്റര് ദൂരത്തിലുള്ള കോഴിക്കോട് ബൈപാസ് ആറു വരിയാക്കി വികസിപ്പിക്കുന്നതിനുള്ള നടപടികളും ആരംഭിച്ചിട്ടുണ്ട്\nഭൂമി ഏറ്റെടുക്കലടക്കം ഇരുപതിനായിരം കോടിയോളം രൂപ ഈ പ്രവര്‍ത്തനങ്ങള്‍ക്കായി ചെലവഴിക്കപ്പെടും. ഇപ്പോഴത്തെ സാഹചര്യത്തില് ഈ പ്രവൃത്തികള് തൊഴില്‍സാധ്യത കൂടി വര്‍ധിപ്പിക്കുന്ന ഒന്നായി മാറും. സംസ്ഥാനത്തിന്‍റെ അടിസ്ഥാന സൗകര്യ വികസനത്തിനും ദേശീയപാതാ വികസനം മുതല്‍ക്കൂട്ടാകും. വ്യവസായ വാണിജ്യ മേഖലകളിലെ വികസനവും ത്വരിതപ്പെടുത്താന് ഈ പദ്ധതികള് പ്രയോജനകരമാകും. തുടര് പദ്ധതികള്‍ക്ക് അംഗീകാരം ലഭ്യമാക്കാനുള്ള നടപടികള് സംസ്ഥാന സര്‍ക്കാര് നടത്തുകയും ചെയ്യും.\nഉന്നതവിദ്യാഭ്യാസ വകുപ്പിലെ വിവിധ പ്രവേശന പരീക്ഷകളുടെ നടത്തിപ്പുമായി ബന്ധപ്പെട്ട കാര്യങ്ങള് തീരുമാനിച്ചിട്ടുണ്ട്.\nകീം ( (KEAM) ജൂലൈ 16ന് രാവിലെയും ഉച്ചയ്ക്കുമായി2പേപ്പര്.\nജൂണ് 13, 14 തീയതികളില് മൂന്നും അഞ്ചും വര്‍ഷ എല്‍എല്‍ബി (ഓണ്‍ലൈന് മുഖേന)\nജൂണ് 21ന് എംബിഎ (ഓണ്‍ലൈന് മുഖേന)\nജൂലൈ 4ന് എംസിഎ എന്നിങ്ങനെയാണിത്.\nപോളിടെക്നിക്കിനു ശേഷം ലാറ്ററല് എന്‍ട്രി വഴി എഞ്ചിനീയറിങ് പ്രവേശനത്തിന് പ്രത്യേക പ്രവേശന പരീക്ഷ ഉണ്ടാകില്ല. പകരം മാര്‍ക്കിന്‍റെ അടിസ്ഥാനത്തില് കമ്മീഷണര് ഓഫ് എന്‍ട്രന്‍സ് എക്സാമിനേഷന്‍സ് മുഖേനയാണ് ഈ വര്‍ഷത്തെ അഡ്മിഷന് നടത്തുക.\nKEAM പരീക്ഷയ്ക്ക് അപേക്ഷിച്ചിട്ടുള്ളവരും ഇപ്പോള് കേരളത്തിന് പുറത്തുള്ളവരുമായ വിദ്യാര്‍ത്ഥികള്‍ക്കും കേരളത്തിന് പുറത്തുള്ള കേന്ദ്രങ്ങളില് രജിസ്റ്റര് ചെയ്തിട്ടുള്ള വിദ്യാര്‍ത്ഥികള്‍ക്കും പരീക്ഷാ കേന്ദ്രങ്ങള് മാറ്റാന് ഒരു അവസരം കൂടി ജൂണ് മാസത്തില് നല്‍കും.\nസംസ്ഥാനത്തെ പോളിടെക്നിക്ക് കോളേജില് പഠിക്കുന്ന വിദ്യാര്‍ത്ഥികള്‍ക്ക് അവരുടെ വീടിനടുത്തുള്ള പോളിടെക്നിക്കുകളില് പരീക്ഷ എഴുതാനുള്ള ക്രമീകരണം സജ്ജീകരിക്കും. പോളിടെക്നിക്ക് കോളേജുകളിലെ അവസാന സെമസ്റ്റര് പരീക്ഷകള് ജൂണ് ആദ്യവാരം ആരംഭിക്കാനും തീരുമാനിച്ചിട്ടുണ്ട്.\nജൂണ് ഒന്നിനു തന്നെ സ്കൂളുകളില് ഓണ്‍ലൈന് ക്ലാസ് ആരംഭിക്കാനാണ് ഉദ്ദേശിക്കുന്നത്. സാധാരണ നിലയിലുള്ള പ്രവര്‍ത്തനം ആരംഭിക്കുന്നതിനെ കുറിച്ച് പിന്നീട് തീരുമാനമെടുക്കും. ഉന്നതവിദ്യാഭ്യാസ സ്ഥാനങ്ങളുടെ കാര്യത്തിലും ഉടനെ തീരുമാനമെടുക്കും.\nവിദേശത്തുനിന്ന് നാട്ടിലേക്ക് മടങ്ങിയെത്താന് ആഗ്രഹിക്കുന്നവരില് സാമ്പത്തിക പ്രയാസം അനുഭവിക്കുന്നവരെ സഹായിക്കാന് വിവിധ സ്ഥാപനങ്ങളും വ്യക്തികളും മുന്നോട്ടുവരുന്നുണ്ട്.\n‘കൈകോര്‍ത്ത് കൈരളി’ എന്ന പരിപാടി കൈരളി ടിവി പ്രഖ്യാപിച്ചിട്ടുണ്ട്. ഗള്‍ഫില്‍നിന്ന് നാട്ടിലെത്താന് അനുമതി കിട്ടിയിട്ടും യാത്രക്കൂലിക്ക് ബുദ്ധിമുട്ടുന്നവരെ സഹായിക്കാനാണിത്. ആദ്യഘട്ടത്തില് ആയിരം സൗജന്യ ടിക്കറ്റ് നല്‍കും എന്ന് അറിയിച്ചിട്ടുണ്ട്.\n‘മിഷന് വിങ്സ് ഓഫ് കംപാഷന്’ എന്ന പേരില് 600 പേര്‍ക്ക് വിമാനടിക്കറ്റ് നല്‍കുമെന്ന് ഗള്‍ഫ് മാധ്യമം ദിനപത്രവും മീഡിയ വണ് ചാനലും അറിയിച്ചിട്ടുണ്ട്.\nബഹ്റൈനില് യാത്രാനുമതി ലഭിച്ച സാമ്പത്തികമായി പ്രയാസം അനുഭവിക്കുന്ന നൂറ് മലയാളികള്‍ക്ക് ടിക്കറ്റ് നല്‍കുമെന്ന് നോര്‍ക്ക റൂട്ട്സ് ഡയറക്ടറും പ്രമുഖ വ്യവസായിയുമായ രവി പിള്ള അറിയിച്ചിട്ടുണ്ട്.\nപിഎസ്സി ചെയര്‍മാനും അംഗങ്ങളും ഒരുമാസത്തെ ശമ്പളം 29,43,866 രൂപ.\nകൊടുങ്ങല്ലൂര് ടൗണ് സഹകരണബാങ്ക് 33,55,000 രൂപ\nപനത്തടി സര്‍വീസ് സഹകരണ ബാങ്ക് 16,10,000 രൂപ\nപാപ്പിനിവട്ടം സര്‍വീസ് സഹകരണ ബാങ്ക് 20,41,560 രൂപ\nമടിക്കൈ സര്‍വീസ് സഹകരണ ബാങ്ക് 20 ലക്ഷം രൂപ\nനാട്ടിക സര്‍വീസ് സഹകരണ ബാങ്ക് 19,54,659 രൂപ\nഎല്‍ഐസി ഏജന്‍റ്സ് ഓര്‍ഗനൈസേഷന് (സിഐടിയു) സംസ്ഥാന കമ്മിറ്റിയുടെ ആദ്യ ഗഡു 15 ലക്ഷം.\nതൃശൂരിലെ ദി ഗ്ലോബല് ഡിന്നര് റസ്റ്റോറെന്‍റ് 10 ലക്ഷം രൂപ\nപറശ്ശിനിക്കടവ് മുത്തപ്പന് മടപ്പുര ക്ഷേത്രം 1 ലക്ഷം.\nതൃപ്പൂണിത്തുറ ശ്രീ പൂര്‍ണത്രേയീശ ക്ഷേത്രം ഉപദേശകസമിതി അംഗങ്ങള് 1,03,000 രൂപ.\n05/12/2020 / In Press Release / By CM WEB / Comments Off on വാര്‍ത്താകുറിപ്പ്: 12-05-2020


ന്യൂ സൈബീരിയൻ ദ്വീപ് സമൂഹം - വിക്കിപീഡിയ\nന്യൂ സൈബീരിയൻ ദ്വീപ് സമൂഹം\nറഷ്യയുടെ ഏറ്റവും വടക്കേ അറ്റത്ത്, കിഴക്കൻ സൈബീരിയയുടെ വടക്കൻ തീരത്ത് ലാപ്ട്യൂവ് കടലിനും കിഴക്കൻ സൈബീരിയൻ കടലിനു മിടക്ക് സ്ഥിതിച്ചെയ്യുന്ന ദ്വീപ് സമൂഹമാണ് ന്യൂ സൈബീരിയൻ ദ്വീപ് സമൂഹം.\nപ്രമുഖ റഷ്യൻ നാവികനും, സമുദ്രസഞ്ചാരിയും വ്യാപാരിയുമായ യക്കോവ് പെർമ്യകോവ് ആണ് ഈ ദ്വീപ് സംബന്ധിച്ച ആദ്യ വാർത്ത പുറം ലോകത്തെത്തിച്ചത്. 18ാം നൂറ്റാണ്ടിന്റെ തുടക്കത്തിൽ 1712ലാണ് ഈ ദ്വീപിനെ കുറിച്ചുള്ള വിവരങ്ങൾ ലഭ്യമായത്.  യാക്കോവ് സന്നിക്കോവ്, മാററ്വി ഗെഡൻഷ്ട്രം എന്നിവർ ഭൂപടം വരക്കുന്നതിനായി 1809-10ൽ ന്യൂ സൈബീരിയൻ ദ്വീപിൽ പര്യവേഷണം നടത്തിയിരുന്നു. ഇവർ ഇവിടെ ഒരു പുതിയ ദ്വീപ് കണ്ടെത്തിയതായി റിപ്പോർട്ട് ചെയ്തിരുന്നു. ഈ ദ്വീപ് സമൂഹത്തിലെ പ്രധാന ദ്വീപായ കോടെൽനി ദ്വീപിന്റെ വടക്ക് വശത്തായാണ് ഇത് കണ്ടെത്തിയത്. 1811മുതൽ ഇത് സന്നിക്കോവ് ലാൻഡ് എന്നാണ് അറിയപ്പെടുന്നത്. . 1886ൽ റഷ്യൻ ഭൗമ ശാസ്ത്രജ്ഞനായ എഡ്വാഡ് ടോൾ എന്നയാളും ഇത്തരത്തിൽ ഒരു ദ്വീപ് കണ്ടിരുന്നതായി വ്യക്തമാക്കുന്നുണ്ട്. വളരെ പ്രധാനപ്പെട്ടതും രസകരവുമായവയാണ് ഗ്രേറ്റ് ലിയാകോവ്‌സ്‌കി ദ്വീപിൽ നിന്നും ഇദ്ദേഹം കണ്ടെത്തിയത്. നല്ല ഭദ്രമായ അസ്ഥികൾ, ആനക്കൊമ്പ്, ഒരിനം ഇളം കൽക്കരി, മരം, 40 മീറ്റർ (130 അടി) ഉയരമുള്ള മരം വരെ ഇവിടെ നിന്ന് കണ്ടെത്തിയിരുന്നു. മാമത്തുകളും നിയാണ്ടർത്താൽ മനുഷ്യരുമെല്ലാം ജീവിച്ചിരുന്ന അതിപുരാതന കാലഘട്ടമായ പ്ലീസ്‌റ്റോസീൻ കാലഘട്ടത്തെ അവശിഷ്ടങ്ങൾ എന്നിവയും ഇവിടെ നിന്ന് കണ്ടെത്തിയിരുന്നു. 200,000 വർഷത്തിൽ അധികം പഴക്കമുള്ളവയായിരുന്നു ഇവ. \nഏകദേശം 29,000 ചതുരശ്ര കിലോ മീറ്ററാണ് ന്യൂസൈബീരിയൻ ദ്വീപ് സമൂഹത്തിന്റെ വിസ്തൃതി. ഇവയിൽ 11,700 ചതുരശ്ര കിലോ മീറ്റർ പരന്നുകിടക്കുന്ന കോടെൽനി ദ്വീപാണ് ഏറ്റവും വലുത്. ഫെഡ്വെസ്‌കി ദ്വീപ് ( 5300 ച.കി.മി), കോടെൻലി ദ്വീപും ഫെഡ്വെസ്‌കി ദ്വീപും ബന്ധപ്പെട്ടാണ് കിടക്കുന്നത്. ഇടക്കിടെ കടൽ ഇവയെ വെള്ളത്തിൽ ആഴ്ത്തും. ബംങ്കെ ദ്വീപ് ( 6200 ച.കി.മി), ഇതിന്റെ വടക്കുപടിഞ്ഞാർ തീരത്ത് രണ്ടു ചെറിയ ദ്വീപുകൾ ഉണ്ട്. ശെലന്യാകോവ് ദ്വീപും മതർ ദ്വീപും. ഇവ രണ്ടും കൂടി ഏകദേശം അഞ്ച് കിലോമീറ്റർ വരും.\nനനോസ്‌നി ദ്വീപ് - ന്യൂ സൈബീരിയൻ ദ്വീപ് സമൂഹത്തിലെ ഏറ്റവും വടക്ക് ഇംഗ്ലീഷിലെ 'സി' ആകൃതിയിൽ സ്ഥിതിച്ചെയ്യുന്ന ഈ ദ്വീപിന്4കിലോ മീറ്റർ നീളമുണ്ട്. നൊവായ സിബിർ (6200 ച.കി.മി) ബെൽകോസ്‌കി ദ്വീപ് ( 500 ച.കി.മി) ലിയാകോവ്‌സ്‌കി ദ്വീപുകൾ (6095 ച.കി.മി) സൈബീരയയുടെ ഏറ്റവും അടുത്തായാണ് ഇത് സ്ഥിതിചെയ്യുന്നത്. ഗ്രേറ്റ് ലിയാകോവ്‌സ്‌കി ദ്വീപ് (4200 ച.കി.മി) ലിറ്റിൽ ലിയാകോവ്‌സ്‌കി ദ്വീപ് ( 1325 ച.കി.മി) സ്റ്റോൾബൊവോയ് ദ്വീപ് ( 170 ച.കി.മി) സെമ്യോനോവ്‌സ്‌കി ദ്വീപ് ( ഇപ്പോൾ കടലിനടിയിലാണ് ) ഡി ലോങ് ദ്വീപുകൾ (228 ച.കി.മി) നൊവായ സിബിർ ദ്വീപിന്റെ വടക്കുകിഴക്കാണ് ഇതിന്റെ സ്ഥാനം. ജിയാനെറ്റെ ദ്വീപ്, ഹെന്റിറ്റ ദ്വീപ്, ബെന്നെറ്റ് ദ്വീപ്, വികിസ്‌കി ദ്വീപ്, സൊക്കോവ് ദ്വീപ് എന്നിവയാണ് മറ്റു പ്രധാന ദ്വീപുകൾ. ന്യൂ സൈബീരിയൻ ദ്വീപുകളിൽ താഴ്ന്നാണ് കിടക്കുന്നത്. ഇതിൽ ഏറ്റവും ഉയർന്നു നിൽക്കുന്ന ദ്വീപ് കോടെൽനി ദ്വീപാണ്. ഇവിടത്തെ മലകാറ്റിൻ ടാസ് മൗണ്ട് എന്നറിയപ്പെടുന്ന പ്രദേശമാണ് ഏറ്റവും ഉയരം. 374 മീറ്ററാണ് ഇതിന്റെ ഉയരം.\n↑ 1.0 1.1 Markham, Albert Hastings Arctic Exploration, 1895\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; Andreev2004 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; Romanovsky1958 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\nNew Siberian Islands വേ ബാക്ക് യന്ത്രത്തിൽ നിന്നും (archived ഡിസംബർ 23, 2010) - aerial photographs of these islands.\n"https://ml.wikipedia.org/w/index.php?title=ന്യൂ_സൈബീരിയൻ_ദ്വീപ്_സമൂഹം&oldid=2678761" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 29 ജനുവരി 2018, സമയം: 18:11\nഈ താൾ അവസാനം തിരുത്തപ്പെട്ടത്: 18:11, 29 ജനുവരി 2018.


ipl | ഇഷാൻ കിഷനും പൊള്ളാർഡും ചേർന്ന് തകർത്തടിച്ചപ്പോൾ കാര്യങ്ങൾ മുംബൈ സൂപ്പർ ഓവറിലേക്ക് എത്തിച്ചു; സെയ്‌നിയുടെ ആ ഓവർ വീണ്ടും കളിയെ ബംഗളൂരുവിന്റെ കോർട്ടിലാക്കി; ഡിവില്ലീസും കോലിയും ലക്ഷ്യത്തിലേക്ക് അനായാസം നീങ്ങിയപ്പോൾ വിജയം ബംഗളൂരുവിനും; ഐപില്ലിൽ ഇന്നലെ സാക്ഷ്യം വഹിച്ചതും നാടകീയ മൂഹൂർത്തങ്ങൾ; മുംബൈയെ ബംഗളൂരു മറികടക്കുമ്പോൾ - MarunadanMalayalee.com\nSeptember 29, 202006:28 AM IST Permalink\nദുബായ്: ഐപിഎല്ലിൽ സൂപ്പർ ഓവറിൽ മുംബൈ ഇന്ത്യൻസിനെതിരേ ബാംഗ്ലൂർ റോയൽ ചലഞ്ചേഴ്സിന് ജയം. ബാംഗ്ലൂർ ഉയർത്തിയ 202 റൺസ് വിജയലക്ഷ്യം പിന്തുടർന്ന മുംബൈ ഇന്നിങ്സ് 20 ഓവറിൽ അഞ്ചു വിക്കറ്റ് നഷ്ടത്തിൽ 201-ൽ അവസാനിച്ചു. ഇതോടെ സൂപ്പർ ഓവർ.\nസൂപ്പർ ഓവറിൽ മുംബൈ ഉയർത്തിയ എട്ടു റൺസ് വിജയലക്ഷ്യം ബംഗളൂർ മറികടന്നു. സൂപ്പർ ഓവറിൽ ബാംഗ്ലൂരിനായി പന്തെറിഞ്ഞ സെയ്നി ഏഴു റൺസ് മാത്രമാണ് വഴങ്ങിയത്. എട്ടു റൺസ് വിജയലക്ഷ്യവുമായി ഇറങ്ങിയ ബാംഗ്ലൂരിനെ ക്യാപ്റ്റൻ വിരാട് കോലിയും ഡിവില്ലിയേഴ്സും ചേർന്ന് വിജയത്തിലെത്തിക്കുകയായിരുന്നു. നേരത്തെ ഇഷാൻ കിഷനും കിറോൺ പൊള്ളാർഡും ചേർന്ന അഞ്ചാം വിക്കറ്റ് കൂട്ടുകെട്ടാണ് മുംബൈ ഇന്നിങ്സ് 201-ൽ എത്തിച്ചത്. ഇരുവരും ചേർന്ന് 119 റൺസാണ് മുംബൈ സ്‌കോറിലേക്ക് ചേർത്തത്.\n58 പന്തുകൾ നേരിട്ട കിഷൻ ഒമ്പത് സിക്സും രണ്ടു ഫോറുമടക്കം 99 റൺസെടുത്ത് അവസാന ഓവറിലെ അഞ്ചാം പന്തിലാണ് പുറത്തായത്. അവസാന ഓവറിൽ ജയിക്കാൻ 19 റൺസ് വേണമെന്നിരിക്കെ ഉദാനയുടെ പന്തിൽ രണ്ട് സിക്സറുകൾ പറത്തിയ ശേഷമായിരുന്നു കിഷന്റെ പുറത്താകൽ. ഈ വിക്കറ്റാണ് മുംബൈയ്ക്ക് ജയം നിഷേധിച്ചത്. 24 പന്തിൽ നിന്ന് തകർത്തടിച്ച പൊള്ളാർഡ് അഞ്ചു സിക്സും മൂന്നു ഫോറുമടക്കം 60 റൺസോടെ പുറത്താകാതെ നിന്നു.\nമുംബൈ ബാറ്റിങ്ങിനിറങ്ങിയപ്പോൾ ഇസുരു ഉദാന എറിഞ്ഞ ആദ്യ ഓവറിൽ 14 റൺസ് പിറന്നതോടെ സ്പിന്നർമാരിലേക്ക് കളംമാറ്റിച്ചവിട്ടിയ ക്യാപ്റ്റൻ വിരാട് കോലിയുടെ തന്ത്രം മധ്യ ഓവറുകളിൽ കളി ബാംഗ്ലൂരിന് അനുകൂലമാക്കിയിരുന്നു. മറുപടി ബാറ്റിങ്ങിൽ 16 റൺസിനുള്ളിൽ ക്യാപ്റ്റൻ രോഹിത് ശർമ (8), സൂര്യകുമാർ യാദവ് (0) എന്നിവരുടെ വിക്കറ്റുകൾ നഷ്ടമായ ശേഷമായിരുന്നു മുംബൈയുടെ തിരിച്ചു വരവ്. ഡിക്കോക്ക് (14), ഹാർദിക് പാണ്ഡ്യ (15) എന്നിവരുടെ വിക്കറ്റുകളും സ്പിന്നർമാരാണ് വീഴ്‌ത്തിയത്. നാല് ഓവറിൽ 12 റൺസ് മാത്രം വഴങ്ങി ഒരു വിക്കറ്റെടുത്ത വാഷിങ്ടൺ സുന്ദർ ബൗളിങ്ങിൽ തിളങ്ങി.\nനേരത്തെ ടോസ് നഷ്ടപ്പെട്ട് ആദ്യം ബാറ്റിങ്ങിനിറങ്ങിയ ബാംഗ്ലൂർ നിശ്ചിത 20 ഓവറിൽ മൂന്നു വിക്കറ്റ് നഷ്ടത്തിലാണ് 201 റൺസെടുത്തത്. ആരോൺ ഫിഞ്ച്, ദേവദത്ത് പടിക്കൽ, എ ബി ഡിവില്ലിയേഴ്സ് എന്നിവർ തിളങ്ങി. 35 പന്തിൽ നിന്ന് 52 റൺസെടുത്ത ഫിഞ്ചും 40 പന്തുകൾ നേരിട്ട് ദേവദത്ത് പടിക്കൽ രണ്ടു സിക്സും അഞ്ച് ഫോറുമടക്കം നേടിയ 54 റൺസും കോലിയുടെ ടീമിന്റെ അടിത്തറയായി. ക്യാപ്റ്റൻ വിരാട് കോലി തുടർച്ചയായ മൂന്നാം മത്സരത്തിലും പരാജയമായി. 11 പന്തിൽ നിന്ന് മൂന്ന് റൺസ് മാത്രമെടുത്ത കോലിയെ രാഹുൽ ചാഹർ മടക്കുകയായിരുന്നു.\nഡിവില്ലിയേഴ്സും ശിവം ദുബെയും ചേർന്നാണ് ബാംഗ്ലൂർ സ്‌കോർ 200 കടത്തിയത്. 23 പന്തുകൾ നേരിട്ട ഡിവില്ലിയേഴ്സ് നാല് സിക്സും നാല് ഫോറുമടക്കം 55 റൺസോടെ പുറത്താകാതെ നിന്നു. മത്സരത്തിനിടെ ഐ.പി.എൽ കരിയറിൽ 4500 റൺസെന്ന നാഴികക്കല്ലും ഡിവില്ലിയേഴ്സ് പിന്നിട്ടു. 10 പന്തുകൾ നേരിട്ട ദുബെ മൂന്നു സിക്സറുകൾ പറത്തി 27 റൺസെടുത്തു.


ഒരു മെമു എങ്കിലും ഞങ്ങൾക്ക് തരുമോ.... ?\nHomeMemuഒരു മെമു എങ്കിലും ഞങ്ങൾക്ക് തരുമോ.... ?\nകോഴിക്കോട്:അനുവദിച്ച മെമു വേണ്ടെന്നു തെക്കൻ കേരളത്തിലെ യാത്രക്കാർ തന്നെ ആവശ്യപ്പെടുമ്പോൾ, ആ ട്രെയിനെങ്കിലും ഞങ്ങൾക്കു തരൂ എന്നു യാചിക്കുകയാണ് യാത്രാദുരിതത്തിൽ വലയുന്ന കോഴിക്കോട്ടുകാർ. എറണാകുളം–ആലപ്പുഴ പാസഞ്ചർ പിൻവലിച്ച് പകരം ഏർപ്പെടുത്തിയ മെമു ഓടിത്തുടങ്ങിയിട്ട് ഒരാഴ്ച പോലുമായിട്ടില്ല; പിൻവലിച്ച് പഴയ പാസഞ്ചർ പുനഃസ്ഥാപിക്കണമെന്നാവശ്യപ്പെട്ടു പ്രതിഷേധത്തിലാണ് അവിടെ യാത്രക്കാർ.\n14 കോച്ച് ഉണ്ടായിരുന്ന പാസഞ്ചറിനു പകരം 12 കോച്ച് മെമു ആയപ്പോൾ യാത്രാദുരിതം വർധിച്ചതാണു കാരണം. ഒന്നുകിൽ മെമുവിന്റെ കോച്ചുകൾ കൂട്ടുക, അല്ലെങ്കിൽ പാസഞ്ചർ തിരിച്ചുതരണമെന്നാവശ്യപ്പെട്ടു കഴിഞ്ഞ ദിവസങ്ങളിൽ യാത്രക്കാരുടെ നേതൃത്വത്തിൽ പ്രതിഷേധമുണ്ടായി. തെക്കൻ കേരളത്തിനു വേണ്ടാത്ത മെമു മലബാറിന് അനുവദിക്കണമെന്നാണിപ്പോൾ ഇവിടത്തെ യാത്രക്കാരുടെ ആവശ്യം.\nകോഴിക്കോട്–ഷൊർണൂർ പാത വൈദ്യുതീകരിച്ചിട്ടു3വർഷമായെങ്കിലും പല കാരണങ്ങൾ പറഞ്ഞ് മെമു സർവീസ് വൈകിക്കുന്ന റെയിൽവേ, ദിവസവും രണ്ടുനേരം തിങ്ങിഞെരുങ്ങി യാത്രചെയ്യുന്ന വിദ്യാർഥികളുടെയും ഓഫിസ് ജീവനക്കാരുടെയും ദുരിതത്തിനു നേരെയും കണ്ണടയ്ക്കുന്നു. കണ്ണൂരിൽനിന്ന് 7.20നു പുറപ്പെട്ട് 9ന് കോഴിക്കോട്ടെത്തുന്ന പരശുറാം എക്സ്പ്രസ് മാത്രമാണു നിലവിൽ പ്രതിദിന യാത്രക്കാർക്ക് ഉപകാരപ്പെടുന്ന ഏക ട്രെയിൻ. മടക്കയാത്രയ്ക്കാകട്ടെ, വൈകിട്ട് 6.40ന് പുറപ്പെടുന്ന നേത്രാവതിയാണു മിക്കവരുടെയും ആശ്രയം. ഓഫിസ് ദിവസങ്ങളിൽ ഈ ട്രെയിനുകളിൽ കാലുകുത്താൻ കഴിയാത്തവിധം തിരക്കുണ്ടാകും. എറണാകുളം–ആലപ്പുഴ യാത്രക്കാരുടെ പ്രതിഷേധത്തെ തുടർന്നു കഴിഞ്ഞ ദിവസം എ.എം.ആരിഫ് എംപി പുതിയ മെമുവിൽ യാത്രചെയ്തു സ്ഥിതി വിലയിരുത്തി.\nതിരക്കു ബോധ്യപ്പെട്ടെന്നും കോച്ച് എണ്ണം വർധിപ്പിക്കണമെന്നുമായിരുന്നു അദ്ദേഹത്തിന്റെ പ്രതികരണം. അതേ സമയം, 12 മെമുവിൽ2കോച്ച് മാത്രമായി വർധിപ്പിക്കാനാകില്ലെന്നും ഇനി പറ്റുക 16 കോച്ച് ആണെന്നും റെയിൽവേ അധികൃതർ പറയുന്നു. 16 കോച്ച് മെമു ഓടിക്കാൻ സാങ്കേതിക തടസ്സങ്ങളുള്ളതിനാൽ മെമു ചെന്നൈ ഡിവിഷനു കൈമാറി പഴയ പാസഞ്ചർ പുനഃസ്ഥാപിക്കാനാണു നീക്കം. മെമു ഓടിക്കാൻ സർവസജ്ജമായിട്ടും മലബാറിലെ യാത്രാദുരിതം പരിഗണിക്കാതെ, കേരളത്തിനനുവദിച്ച ട്രെയിൻ തമിഴ്നാടിനു കൊടുക്കുന്നതെന്തിനാണെന്ന് ഇവിടുത്തെ യാത്രക്കാർ ചോദിക്കുന്നു. സാങ്കേതികമായി പൂർണസജ്ജമായിട്ടും മലബാറിന് മെമു അനുവദിക്കാത്തത് കോച്ച് ലഭ്യമല്ലാത്തതിനാലാണെന്നാണു വിശദീകരണം. തിരുവനന്തപുരം ഡിവിഷന് വേണ്ടാത്ത മെമു പാലക്കാട് ഡിവിഷനിലെത്തിച്ചാൽ അന്നുമുതൽ ഇവിടെ ഓടിച്ചുതുടങ്ങാം; കാലങ്ങളായുള്ള യാത്രാദുരിതം പരിഹരിക്കാം.\nമെമു എന്താണ് ..?\nമെയിൻലൈൻ ഇലക്ട്രിക് മൾട്ടിപ്പിൾ യൂണിറ്റ്\nഹ്രസ്വദൂര യാത്രകൾക്ക് ഉപയോഗിക്കുന്നു\nമറ്റു ട്രെയ‍ിനുകളെ അപേക്ഷിച്ച് 35% കൂടുതൽ ഇന്ധനക്ഷമത\nപരമാവധി വേഗം മണിക്കൂറിൽ 105 കിലോമീറ്റർ\n8 കോച്ചുള്ള റേക്കിൽ 2402 പേർക്കു സുഗമമായി യാത്രചെയ്യാം.\nസ്റ്റേഷനുകളിൽ നിർത്തി എടുക്കുമ്പോൾ പെട്ടെന്നു വേഗം കൈവരിക്കുന്നതിനാൽ സമയലാഭം\nപാസഞ്ചറിനെക്കാൾ സ്ഥലസൗകര്യം, വലിയ ജനാലകൾ, തെന്നിമാറുന്ന വാതിലുകൾ\nസ്റ്റെയിൻലെസ് സ്റ്റീലിൽ നിർമിച്ച കോച്ച്, കുഷ്യൻ സീറ്റുകൾ, ജൈവ ശുചിമുറികൾ\nഎമർജൻസി സ്റ്റോപ്പ് ബട്ടൺ, എയർ സസ്പെൻഷൻ സംവിധാനം\nKozhikode Railway Station Memu


Omar lulu – Online Malayali\nമലയാളത്തിൽ ഇപ്പോൾ ഏറ്റവും കൂടുതൽ ചർച്ച ആകുന്ന സിനിമ വിഷയങ്ങളിൽ ഒന്നാണ് വാരിയംകുന്നന്റെ ചിത്രത്തിൽ നിന്നും നടൻ പൃഥ്വിരാജ് സംവിധാനം ആഷിക്ക് അബു എന്നിവർ പിന്മാറിയത്. എന്നാൽ തുടർന്ന് ഈ സിനിമ 15 കോടി മുതൽ മുടക്ക് ലഭിച്ചാൽ ബാബു ആന്റണിയെ…\nഒമർ ലുലുവിനൊക്കെ ഫൈവ് സ്റ്റാർ ഭക്ഷണം; എന്റെയൊക്കെ അവസ്ഥ; ലൊക്കേഷനിൽ ഉണ്ടായ മോശം അനുഭവം പറഞ്ഞു ശാലിൻ…\nNews Desk Jun 12, 2021\nമലയാളത്തിൽ ബാലതാരമുതൽ അഭിനയ മികവുകൾ കൊണ്ട് ശ്രദ്ധ നേടിയ താരങ്ങളിൽ ഒരാൾ ആണ് ശാലിൻ സോയ. മൂന്നിൽ കൂടുതൽ ഷോർട്ട് ഫിലിമുകൾ സംവിധാനം ചെയ്തു മികവ് തെളിയിച്ച ആൾ കൂടിയാണ് ശാലിൻ. ഓട്ടോഗ്രാഫ് എന്ന സീരിയൽ വഴി ആണ് ശാലിൻ എന്ന താരം അഭിനയ ലോകത്തിൽ ശ്രദ്ധ…\nമോഹൻലാലിനെ നായകനാക്കി പൃഥ്വിരാജ് ആദ്യമായി സംവിധാനം ചെയ്ത ചിത്രമാണ് ലൂസിഫർ, ചിത്രത്തിലെ ക്ലൈമാക്സ് രംഗത്തിൽ ഉള്ള ഐറ്റം സോങ്ങിനെ പറ്റിയുള്ള വിവാദങ്ങൾക്ക് കഴിഞ്ഞ ദിവസം പൃഥ്വിരാജ് മറുപടി നൽകിയിരുന്നു. സ്ത്രീവിരുദ്ധത കൂടി വരുന്നു മലയാള സിനിമയിൽ…\nഒറ്റ രാത്രി കൊണ്ട് സെലിബ്രിറ്റി ആയാൽ അഹങ്കാരം ഉണ്ടാവും; പ്രിയ വാര്യരെ കുറിച്ച് സംവിധായകൻ ഒമർ…\nNews Desk Feb 5, 2019\nഒമർ ലുലു എന്ന സംവിധായകൻ, ചെയ്തത് വെറും രണ്ട് ചിത്രങ്ങൾ ഇവ രണ്ടും സൂപ്പർ ഹിറ്റ്, നിർമാതാവിന് നഷ്ടം ഉണ്ടക്കാത്ത സംവിധായകൻ. പ്രേക്ഷകരെ രസിപ്പിക്കുന്ന സംവിധായകൻ. അങ്ങനെ ഒട്ടേറെ വിശേഷങ്ങൾ നൽകാം യുവ സംവിധായകൻ ഒമർ ലുലുവിന്. ഫാമിലി എന്റർടൈന്മെന്റ്…


king and commisioner postponedഓണത്തി\nAdministrator Tuesday, July 19th, 2011 11:26 am 19 July, 2011\nഇത്തവണത്തെ ഓണത്തിന് മമ്മൂട്ടി ചിത്രങ്ങള് തിയ്യേറ്ററുകളിലുണ്ടാവില്ല. മമ്മൂട്ടിയെയും സുരേഷ് ഗോപിയെയും നായകന്‍മാരാക്കി ഷാജി കൈലാസ് സംവിധാനം ചെയ്യുന്ന കിംഗ് ആന്റ് കമ്മീഷണര് ഓണത്തിന് തിയ്യേറ്ററുകളിലെത്തുമെന്നാണ് നേരത്തെ അറിയിച്ചിരുന്നത്. എന്നാല് ചിത്രത്തിന്റെ റീലീസിംങ് നീട്ടിയതോടെ മമ്മൂട്ടിക്ക് ഓണം റിലീസ് ഇല്ലാതായി.\nരണ്‍ജി പണിക്കരുടെ തിരക്കഥയില് ഷാജി കൈലാസ് സംവിധാനം ചെയ്യുന്ന കിംഗ് ആന്‍ഡ് കമ്മിഷണര്, മമ്മൂട്ടിയുടെ ഉടമസ്ഥതയിലുള്ള പ്ലേ ഹൌസ് ഓണത്തിന് പ്രദര്‍ശനത്തിനെത്തിക്കാനായിരുന്നു തീരുമാനിച്ചത്. ഓണം-റംസാന് റിലീസായി തീയേറ്ററുകള് ബുക്ക് ചെയ്യുകയും ചെയ്തിരുന്നു. എന്നാല് താരങ്ങളുടെ തിരക്ക് കാരണം ചിത്രം പൂര്‍ത്തിയാകാന് താമസിക്കുമെന്ന് വ്യക്തമായതിനാല് റിലീസ് നീട്ടിവയ്ക്കാന് തീരുമാനിക്കുകയായിരുന്നു.\nവര്‍ഷങ്ങള്‍ക്ക് മുമ്പ് ഷാജി കൈലാസ് ഒരുക്കിയ മമ്മൂട്ടി ചിത്രമായ ദി കിംഗിന്റെയും സുരേഷ്‌ഗോപി നായകനായ കമ്മീഷണറുടെയും രണ്ടാം ഭാഗമായാണ് ദി കിംഗ് ആന്റ് കമ്മീഷണര് ഒരുക്കുന്നത്.\nദേശീയ സുരക്ഷാ വിഭാഗത്തിലെ ഉദ്യോഗസ്ഥനാണ് ഇത്തവണ മമ്മൂട്ടിയുടെ ജോസഫ് അലക്‌സ്. ഡല്‍ഹി പൊലീസിലെ അതികായനായാണ് സുരേഷ് ഗോപിയുടെ ഭരത്ചന്ദ്രന് പുതിയ ചിത്രത്തില് വരുന്നത്. ഇവര്‍ക്കൊപ്പം സെന്‍ട്രല് സെക്രട്ടേറിയറ്റില് ജോലി ചെയ്യുന്ന പെണ്‍കുട്ടിയായി സംവൃത സുനിലും അഭിനയിക്കുന്നു.\nറീമാ സെന്നാണ് നായിക. ജനാര്‍ദ്ദനന്, ജഗതി ശ്രീകുമാര്, വിജയരാഘവന് തുടങ്ങിയവരും ഈ സിനിമയില് അഭിനയിക്കുന്നു. ആന്റോ ജോസഫ് നിര്‍മ്മിക്കുന്ന ചിത്രത്തിന്റെ പ്രധാന ലൊക്കേഷന് ഡല്‍ഹിയാണ്.\nമോഹന്‍ലാലിന്റെ ‘പ്രണയം’, പൃഥ്വിരാജിന്റെ ഭതേജാഭായ് ആന്‍ഡ് ഫാമിലി’, ദിലീപിന്റെ ഭമിസ്റ്റര് മരുമകന്’ തുടങ്ങിയ പ്രധാനചിത്രങ്ങളാണുള്ളത്. ജയറാം ചിത്രമായ ‘ഉലകംചുറ്റും വാലിബന്’, കുഞ്ചാക്കോ ബോബന്റെ ‘ഡോക്ടര് ലൗ’ എന്നിവയാണ് ഓണത്തിനെത്തുന്ന പ്രധാന ചിത്രങ്ങള്.


വാളയാർ കേസിലെ ഈ യാഥാർത്ഥ്യം രമേശ് ചെന്നിത്തലയും അറിയണം - Express Kerala\nCrime Kerala Main Politics Special View October 26, 2020 | Published by : Express View\nരമേശ് ചെന്നിത്തലയ്ക്ക് ഹാഥ്‌റസും വാളയാറും ഒരുപോലെയാണ്. രണ്ടും ഭരണകൂട ഭീകരതയാണെന്നാണ് അദ്ദേഹത്തിന്റെ ആരോപണം. യു.ഡി.എഫ് അധികാരത്തില് വന്നാല് കേസ് അട്ടിമറിച്ച ഉദ്യോഗസ്ഥര് സര്‍വ്വീസില് ഉണ്ടാകില്ലെന്നതാണ് അദ്ദേഹത്തിന്റെ ശപഥം. ഇക്കാര്യം ആദ്യം ചെന്നിത്തല ബോധ്യപ്പെടുത്തേണ്ടത് സ്വന്തം എം.എല്.എയെയാണ്. പൂങ്കുഴലി എന്ന ഐ.പി.എസുകാരിയെ മാറ്റി പകരം അന്വേഷണ ചുമതല ഡി.വൈ.എസ്.പി സോജന് കൈമാറിയപ്പോള് അതിനെ ആദ്യം അഭിനന്ദിച്ച് ഫെയ്‌സ്ബുക്കില് പോസ്റ്റിട്ടത് അനില് അക്കരെ എം.എല്.എയാണ്. അദ്ദേഹത്തിന് ഈ ഉദ്യാഗസ്ഥന് ടി.പി.കേസിലെ പ്രതികളെ പിടിച്ച നല്ല ഉദ്യോഗസ്ഥനാണ്. കേരള പൊലീസിലെ ഏറ്റവും മിടുക്കനുമാണ്. പൊതു സമൂഹത്തോട് അനില് അക്കരെ പരസ്യമായി പറഞ്ഞ വാക്കുകളാണിത്.\nഈ ഉദ്യോഗസ്ഥന് മോശക്കാരനാണോ എന്ന് ആദ്യം ഇനി തുറന്ന് പറയേണ്ടത് അനില് അക്കരെയാണ്. അദ്ദേഹത്തെ ആദ്യം അത് ബോധ്യപ്പെടുത്തിയിട്ടാകണം ചെന്നിത്തല ഹാഥ്‌റാസിനോട് താരതമ്യപ്പെടുത്തേണ്ടത്. കോടതിയുടെ പരിഗണനയില് ഇരിക്കുന്ന കേസില് കോടതിക്ക് മീതെ എന്ത് നിലപാട് സ്വീകരിക്കാനാണ് ഒരു സര്‍ക്കാറിന് കഴിയുക ? ഈ ചോദ്യത്തിനുള്ള മറുപടി കൂടി ചെന്നിത്തല നല്‍കണം. വാളയാര് കേസില് സര്‍ക്കാര് സ്വീകരിച്ച നടപടി എന്താണെന്ന് മനസ്സിലാക്കി വേണം പ്രതിപക്ഷ നേതാവ് പ്രതികരിക്കാന്.\nഇവിടെ രണ്ട് സഹോദരിമാരുടെ മരണവുമായി ബന്ധപ്പെട്ട കേസില് കുറ്റവിമുക്തരായ പ്രതികളെ വീണ്ടും അറസ്റ്റ് ചെയ്യാനുള്ള ഹൈക്കോടതി ഉത്തരവ് അത്യപൂര്‍വമായിരുന്നു. ഇതാകട്ടെ പ്രതികള് രക്ഷപ്പെടാതിരിക്കാന് സംസ്ഥാന സര്‍ക്കാര് സമര്‍പ്പിച്ച ഉപഹര്‍ജിയെത്തുടര്‍ന്നുമാണ്. ചെന്നിത്തല ഈ യാഥാര്‍ത്ഥ്യമാണ് മറച്ച് പിടിക്കുന്നത്. കീഴ്ക്കോടതി വിധി റദ്ദാക്കണമെന്നും പുനരന്വേഷണം വേണമെന്നും ആവശ്യപ്പെടുന്ന സര്‍ക്കാര് അപ്പീല് നിലവില് ഹൈക്കോടതിയുടെ പരിഗണനയിലാണ്. ഇതില് തീരുമാനം വന്നാല് ഉടന് നടപടി സ്വീകരിക്കുമെന്ന് മുഖ്യമന്ത്രിയും വ്യക്തമാക്കിയിട്ടുണ്ട്. കൂടുതല് നടപടിയുടെ ഭാഗമായി സര്‍ക്കാര് നല്‍കിയ ഉപഹര്‍ജിയിലാണ് പ്രതികളുടെ അറസ്റ്റിന് കോടതി ഉത്തരവിട്ടിരുന്നത്.\nകീഴ്ക്കോടതി വെറുതേ വിട്ടവര് തുടരന്വേഷണത്തില് കുറ്റക്കാരെന്ന് കണ്ടെത്തിയാല് ശിക്ഷ ഉറപ്പാക്കാനാണ് സര്‍ക്കാര് ഉപഹര്‍ജി നല്‍കിയിരുന്നത്. ഇത് ഹാഥ്‌റസ് ആകാത്തത് കൊണ്ടാണ് ഇത്തരമൊരു നിലപാട് സ്വീകരിച്ചതെന്നത് ചെന്നിത്തല ഓര്‍ക്കണം. പ്രതികള് സൈ്വര്യ വിഹാരം നടത്തുന്നതായും വിദേശത്തേക്ക് കടക്കാന് സാധ്യതയുണ്ടെന്നും ഹര്‍ജിയില് സര്‍ക്കാര് അഭിഭാഷകന് ചൂണ്ടിക്കാട്ടിയിരുന്നു. ഇത് പരിഗണിച്ചാണ് ഇവരെ അറസ്റ്റ് ചെയ്യാനും ആവശ്യമെങ്കില് ജാമ്യം നല്‍കാനും കോടതി നിര്‍ദേശിച്ചിരുന്നത്. പാമ്പാംപള്ളം കല്ലങ്കാട് സ്വദേശികളായ മധു, കുട്ടി മധു ,ഇടുക്കി രാജാക്കാട് സ്വദേശി ഷിബു, ആലപ്പുഴ സ്വദേശി പ്രദീപ്കുമാര് എന്നിവരാണ്കേസിലെ പ്രതികള്. പ്രതികളെ വെറുതേ വിട്ടതിനെതിരെ സര്‍ക്കാരും കുട്ടികളുടെ അമ്മയും നിലവില് ഹൈക്കോടതിയില് ഹര്‍ജി നല്‍കിയിട്ടുണ്ട്.\nപ്രോസിക്യൂഷന്റെ ഭാഗത്തു നിന്നുണ്ടായ ഗുരുതര അനാസ്ഥയാണ് പ്രതി ചേര്‍ക്കപ്പെട്ടവര് രക്ഷപ്പെടാന് വഴിയൊരുക്കിയിരിക്കുന്നത്. കോടതി ചൂണ്ടിക്കാട്ടിയിട്ടും വിചാരണവേളയില് പിഴവുകള് തിരുത്താന് പ്രോസിക്യൂഷന് തയ്യാറായിട്ടില്ല. മതിയായ തെളിവുകളോ സാക്ഷികളോ ഇല്ലാതിരുന്ന കേസില് വിചാരണയ്ക്ക് മുമ്പു തന്നെ പുനരന്വേഷണത്തിന് ആവശ്യപ്പെടാമായിരുന്നെങ്കിലും പ്രോസിക്യൂഷന് അതും ചെയ്തില്ല. അന്വേഷണ ഉദ്യോഗസ്ഥരുമായി ആശയവിനിമയം നടത്തിയതുമില്ല. പൊലീസ് സഹായം നല്‍കാമെന്ന നിര്‍ദേശവും തള്ളികളയുകയാണുണ്ടായത്.\nപൊലീസ് നിര്‍ദേശിച്ച ഇരുപത്തിയഞ്ചോളം സാക്ഷികളെയും പ്രോസിക്യൂഷന് ഉള്‍പ്പെടുത്താന് തയ്യാറായിരുന്നില്ല. പ്രതികളുടെ ജാമ്യാപേക്ഷയെയും പ്രോസിക്യൂഷന് എതിര്‍ത്തില്ല. സംഭവസ്ഥലം സന്ദശിക്കുകയോ സാക്ഷികളെ നേരില്‍ക്കാണുകയോ കേസ് പഠിക്കുകയോ ഉണ്ടായിട്ടുമില്ല. കുട്ടികളുടെ മാതാപിതാക്കളെ പോലും പ്രോസിക്യൂഷന് നേരില്‍ക്കണ്ടിട്ടില്ല. പോക്സോ കേസായിട്ടും പ്രോസിക്യൂട്ടര് നടത്തിയത് ഗുരുതര വീഴ്ചയാണെന്ന് കോടതിക്ക് തന്നെ പിന്നീട് പറയേണ്ടി വന്നിരുന്നു. ഏത് കേസിലാണെങ്കിലും ഇത്തരം പോസിക്യൂട്ടര്‍മാര് ഉണ്ടായാല് ഫലവും തിരിച്ചടിയാകും.\nഅന്വേഷണത്തില് വീഴ്ച വരുത്തിയ കേസ് ആദ്യം അന്വേഷിച്ച എസ്ഐക്കെതിരെ നടപടിയെടുത്തത് സംസ്ഥാന സര്‍ക്കാരാണ്. ജുഡീഷ്യല് റിപ്പോര്‍ട്ട് പരിഗണിച്ച് പ്രോസിക്യൂട്ടറെയും മാറ്റുകയുണ്ടായി. കുടുംബത്തിന് ആശ്വാസമായി നഷ്ടപരിഹാരവും സര്‍ക്കാര് നല്‍കിയിട്ടുണ്ട്. ഇനി ഈ കേസില് തുടന്വേഷണത്തിന് ഉത്തരവിടേണ്ടത് ഹൈക്കോടതിയാണ്. അതിനായാണ് സര്‍ക്കാര് കാത്ത് നില്‍ക്കുന്നത്. വിചാരണ പൂര്‍ത്തിയായി വിധി പറഞ്ഞ കേസില് കോടതി കനിഞ്ഞാല് മാത്രമേ തുടരന്വേഷണം സാധ്യമാകുകയുള്ളൂ. സി.ബി.ഐ അന്വേഷണം ആവശ്യപ്പെട്ട ബി.ജെ.പി നേതൃത്വവും നിയമപരമായ ഈ പരിമിതിയാണ് മനസ്സിലാക്കേണ്ടത്.


തന്റെ സിനിമയെ അനുകരിച്ച് ജീവനക്കാരിയെ തട്ടിക്കൊണ്ടുപോയത് ദൗര്‍ഭാഗ്യകരമെന്ന് ഷാരൂഖ് | actor shah Rukh Khan responds About Snapdeal Woman Employees Kidnapping - Malayalam Oneindia\n22 min ago 'അന്ന് മാണി സാറിന് 500 രൂപ അയച്ച് പരിഹസിച്ചു, ഇന്ന് അതേ ആഷിഖ് അബു നാറിപ്പുളിച്ചു നിൽക്കുന്നു'!\n1 hr ago തിരൂരില്9വര്‍ഷത്തിനിടെ മരിച്ചത്6കുട്ടികള്; മതാപിതാക്കളെ പോലീസ് ഇന്ന് ചോദ്യം ചെയ്യും\n9 hrs ago വുഹാനിൽ നിന്നും കൂടുതൽ ഇന്ത്യക്കാരെ ഒഴിപ്പിക്കാൻ നടപടി, സി- 17 സൈനിക വിമാനം അയക്കും\nUpdated: Wed, Feb 17, 2016, 17:12 [IST]\nദില്ലിയില് നടന്ന സിനിമാ മോഡല് തട്ടിക്കൊണ്ടു പോകലിനെതിരെ പ്രശസ്ത താരം ഷാരൂഖ് ഖാന് പ്രതികരിച്ചു. ഷാരൂഖിന്റെ സിനിമയെ അനുകരിച്ചാണ് സ്‌നാപ്ഡീല് ജീവനക്കാരിയെ ഒരു സംഘം തട്ടിക്കൊണ്ടു പോയത്. സംഭവം ദൗര്‍ഭാഗ്യകരമായി പോയെന്ന് ഷാരൂഖ് പറഞ്ഞു. ഷാരൂഖിന്റെ 'ദാര്' എന്ന സിനിമയാണ് തട്ടിക്കൊണ്ടു പോകലിന് പ്രചോദനമായത്.\nതട്ടിക്കൊണ്ടു പോകലിന് ഷാരൂഖിന്റെ സിനിമയാണ് പ്രചോദനമായതെന്ന് പ്രതി തന്നെയാണ് പോലീസിനോട് കഴിഞ്ഞ ദിവസം പറഞ്ഞത്. സിനിമകള് ആളുകളെ അക്രമികളും മോശക്കാരുമാക്കി തീര്‍ക്കുകയാണെന്ന് പറഞ്ഞ് പലരും രംഗത്തെത്തിയതോടെയാണ് ഷാരൂഖ് പ്രതികരിച്ചത്.\nസിനിമ ഒരിക്കലും സാധാരണക്കാരെ വഴിതെറ്റിക്കാറില്ലെന്നാണ് ഷാരൂഖ് പറഞ്ഞത്. അഭിനയവും സിനിമയും നമ്മള് ചിന്തിക്കുന്നതിലുമപ്പുറം സാധാരണക്കാരെ നെഗറ്റീവായി സ്വാധീനിക്കുന്നുവെന്ന് കേള്‍ക്കുമ്പോള് സങ്കടമുണ്ടെന്നും ഷാരൂഖ് പ്രതികരിച്ചു. സിനിമയിലൂടെ എന്തൊക്കെ നല്ല കാര്യങ്ങള് ജനങ്ങള്‍ക്ക് ലഭിക്കുന്നു. അതൊന്നും മറന്നു പോകരുതെന്നും ഷാരൂഖ് ഓര്‍മ്മിപ്പിച്ചു.\nസ്‌നാപ്ഡീല് ജീവനക്കാരിയായ ദീപ്തി എന്ന യുവതിയെയാണ് ഒരു സംഘം തട്ടിക്കൊണ്ടു പോകുന്നത്. ഗാസിയാബാദിലായിരുന്നു സംഭവം അരങ്ങേറിയത്. പ്രതിയെ പോലീസ് അറസ്റ്റ് ചെയ്യുകയും ചെയ്തിരുന്നു.\nവിജയ്നെ പൂട്ടാൻ നീക്കം! വീണ്ടും ചോദ്യം ചെയ്യും, മൂന്ന് ദിവസത്തെ സമയം, ആദായ നികുതി വകുപ്പ് നോട്ടീസ്!\nവിജയ് സിനിമയുടെ ചിത്രീകരണം മുടക്കാൻ ബിജെപിക്കാരെത്തി, കുതിച്ചെത്തി വിജയ് ഫാൻസ്, പത്തിമടക്കി ബിജെപി!\nസെലിബ്രിറ്റികളുടെ വീടുകളിൽ പരിശോധന വേണം, ചർച്ചയായി സൂപ്പർതാരം അജിത്തിന്റെ പ്രതികരണം\nactor shah rukh khan woman snapdeal kidnapping film നടന് ഷാരൂഖ് ഖാന് സ്ത്രീ സ്‌നാപ്ഡീല് സിനിമ\nActor Shah Rukh Khan said no filmmaker madeamovie with the intention of inspiring people inanegative way and it was 'sad' that viewers were influenced to do wrong things by watching films.


ആകാശത്തു കൂടി പറന്ന ഓട്ടോ ഡ്രൈവറിന് പണിപാളി,യുവതിയുടെ തലയില് 52 തുന്നൽ ,സംഭവം ഇങ്ങനെ,,, – East Coast Daily Malayalam\nകഴിഞ്ഞ ദിവസമാണ് ഞെട്ടിപ്പിക്കുന്ന അപകട വിഡിയോ സമൂഹമാധ്യമങ്ങളില് വൈറലായത്\nബെംഗളൂരു,ഓട്ടോയ്ക്ക് അടുത്തുനിന്ന ഡ്രൈവര് ഒരു നിമിഷത്തിനുള്ളില് ആകാശത്തുകൂടി പറന്നുവന്ന്, സമീപത്തുകൂടി നടന്നുപോകുന്ന സ്ത്രീയുടെ പുറത്തേക്ക്. നിലത്തേക്കു തെറിച്ചുവീണു പരുക്കേറ്റ യുവതിയുടെ തലയില് വേണ്ടിവന്നത് 52 തുന്നിക്കെട്ട്. കഴിഞ്ഞ ദിവസമാണ് ഞെട്ടിപ്പിക്കുന്ന അപകട വിഡിയോ സമൂഹമാധ്യമങ്ങളില് വൈറലായത്.\nബെംഗളൂരുവിലെ ടിസി പാല്യ റോഡിലാണ് കഴിഞ്ഞ മാസമായിരുന്നു സംഭവം അരങ്ങേറിയത്. റെഡ്‌ലൈന് ലംഘനം കണ്ടെത്താന് സ്ഥാപിച്ചിരുന്ന ക്യാമറയുടെ കേബിള് ആണ് വില്ലനായത്. അയഞ്ഞു കിടന്നിരുന്ന കേബിള് ഓട്ടോയുടെ ചക്രത്തിനിടയില് കുടുങ്ങി. ഇത് അഴിച്ചുമാറ്റാനായി ഡ്രൈവര്, റോഡിന്റെ സൈഡില് ഓട്ടോ ഒതുക്കി.\nഇതിനുള്ള ശ്രമം തുടരുന്നതിനിടയില് സ്പീഡിലെത്തിയ മറ്റൊരു വാഹനത്തില് കുടുങ്ങി കേബിള്‍പൊങ്ങുകയായിരുന്നു. കേബിളില് കുടുങ്ങി ഏറെ ദൂരത്തേക്കു തെറിച്ചു പറന്ന ഓട്ടോ ഡ്രൈവര് സമീപത്തുകൂടി നടന്നു പോകുകയായിരുന്ന സുനിത എന്ന സ്ത്രീയുടെ പുറത്തേക്കാണു വീണത്. നാല്‍പത്തിരണ്ടുകാരിയായ സുനിത തന്റെ ഹോട്ടലായ അന്നപൂര്‍ണേശ്വരിയിലേക്കു നടക്കുമ്പോഴായിരുന്നു അപകടമുണ്ടായത്. സമീപത്തുണ്ടായിരുന്ന സുനിതയുടെ തലയില് 52 തുന്നിക്കെട്ട് ഇടേണ്ടിവന്നു. ഓട്ടോ ഡ്രൈവറുടെ പരുക്ക് സാരമുള്ളതല്ല.\nഎടിഎം പിഴവിനെ തുടര്‍ന്ന് 100 ചോദിച്ചവര്‍ക്ക് കിട്ടിയതാകട്ടെ 500 രൂപ\nപൊലീസുകാരന്റെ വീട്ടില് നിന്ന് ഒന്നേകാല് ലക്ഷം രൂപ വിലവരുന്ന സ്വര്‍ണ്ണം മോഷണം പോയി\nDec 20, 2019, 03:56 pm IST\nപിഡിപി ചെയർമാൻ അബ്ദുൾ നാസർ മഅദനിയുടെ ആരോഗ്യ നിലയിൽ നേരിയ പുരോഗതി\nDec 15, 2019, 08:53 am IST\nകുട്ടിയാനയേയും മതിൽ ചാടാൻ പഠിപ്പിക്കുന്ന ആനകൾ; കാട്ടിലേക്കുള്ള മടക്കയാത്ര- വീഡിയോ


ഡി.എം.ആര്.സിയേയും ഇ.ശ്രീധരനേയും തിരിച്ചു വിളിക്കണം\n10 March, 2018 10:59:21 AM\nചെന്നിത്തല മുഖ്യമന്ത്രിക്ക് കത്തയച്ചു\nതിരുവനന്തപുരം: ലൈറ്റ് മെട്രോ പദ്ധതിയുടെ നടത്തിപ്പിനായി ഡി.എം.ആര്.സിയേയും ഇ.ശ്രീധരനേയും തിരിച്ചു വിളിക്കണമെന്ന് ആവശ്യപ്പെട്ട് പ്രതിപക്ഷ നേതാവ് രമേശ് ചെന്നിത്തല മുഖ്യമന്ത്രിക്ക് കത്തയച്ചു.കൊച്ചി മെട്രോ പദ്ധതി കുറഞ്ഞ കാലംകൊണ്ട് കുറഞ്ഞ ചെലവില് നടപ്പായത് ശ്രീധരന്റെ കര്‍മ്മകുശലതയും പ്രാഗത്ഭ്യവും കാരണമാണ്. ഈ കര്‍മ്മ വൈഭവം തിരുവനന്തപുരത്തും കോഴിക്കോട്ടും കൂടി ലഭ്യമാകുമായിരുന്നു. എന്നാല് ശ്രീധരന് പിന്മാറിയതിലൂടെ അതില്ലാതായിരിക്കുകയാണെന്നും ചെന്നിത്തല പറഞ്ഞു.\nഡി.എം.ആര്.സി.യെയും ശ്രീധരനെയും പിണക്കിവിടുന്നതിലൂടെ തിരുവനന്തപുരം കോഴിക്കോട് മെട്രോകളുടെ പണി അനന്തമായി നീളാനോ, എന്നെന്നേക്കുമായ സ്വപ്നം അസ്തമിക്കാനോ ആണ് സാദ്ധ്യതയെന്നും അദ്ദേഹം ചൂണ്ടിക്കാട്ടി.\nതിരുവനന്തപുരം കോഴിക്കോട് ലൈറ്റ് മെട്രോ പദ്ധതിയില്‍നിന്ന് ഡി.എം.ആര്.സി.യും ഇ. ശ്രീധരനും പിന്മാറി എന്ന വാര്‍ത്ത അത്യന്തം ദുഖത്തോടും നിരാശയോടുമാണ് കേരള ജനത ശ്രവിച്ചത്. പദ്ധതി നടപ്പാക്കുന്നതിന് സംസ്ഥാന സര്‍ക്കാര് തീരെ താത്പര്യം കാണിക്കാതിരുന്ന സാഹചര്യത്തില് വേദനയോടെയാണ് താന് പിന്മാറുന്നതാണെന്ന് കഴിഞ്ഞ ദിവസം കൊച്ചിയില് നടത്തിയ പത്രസമ്മേളനത്തില് ശ്രീധരന് വ്യക്തമാക്കിയത്.\nശ്രീധരനെപ്പോലെ രാഷ്ട്രം ആദരിക്കുന്ന ഒരു പ്രതിഭാശാലിക്ക് വേദനയോടെ പിറന്ന മണ്ണിലെ ഒരു പദ്ധതിയില്‍നിന്നും, അത് ഏതു സാഹചര്യത്തിലായാലും പിന്മാറേണ്ടിവരുന്നത് കേരളീയര്‍ക്കാകെ അപമാനമാണ്. തിരുവനന്തപുരം, കൊച്ചി, കോഴിക്കോട് നഗരങ്ങളില് മെട്രോ കൊണ്ടുവരിക എന്നത് കേരളം ദീര്‍ഘകാലമായി മനസ്സില് താലോലിക്കുന്ന സ്വപ്നമാണ്. ഇതില് തികച്ചും അസാധ്യമെന്ന് കരുതിയിരുന്ന കൊച്ചി മെട്രോ പദ്ധതി കുറഞ്ഞ കാലംകൊണ്ട് കുറഞ്ഞ ചെലവില് നടപ്പായത് ശ്രീധരന്റെ കര്‍മ്മകുശലയതും പ്രാഗത്ഭ്യവും കാരണവുമാണ്.\nഇന്ത്യയില്‍തന്നെ ഏറ്റവും കുറഞ്ഞ കാലയളവില് നിര്‍മ്മിച്ച മെട്രോ എന്ന ഖ്യാതിയും കൊച്ചിക്കുണ്ട്. വെറുമൊരു മേല്‍പ്പാലം നിര്‍മ്മിക്കാന്‍പോലും പത്തും മുപ്പതും വര്‍ഷമെടുക്കുന്ന കേരളത്തില് പാലാരിവട്ടം മുതല് ആലുവ വരെയുടെ 13 കിലോമീറ്റര് മെട്രോപാത വെറും 45 മാസം കൊണ്ട് തീര്‍ത്താണ് ശ്രീധരന് ഒരിക്കല്‍കൂടി അത്ഭുതം കാട്ടിയത്. മുംബൈ മെട്രൊയുടെ 11 കിലോമീറ്ററിന് ആദ്യഘട്ടം പൂര്‍ത്തിയാക്കാന് 75 മാസവും ചെന്നൈ മെട്രോയുടെ ആദ്യഘട്ടമായ4കിലോമീറ്റര് പൂര്‍ത്തിയാക്കാന് 72 മാസവും എടുത്തപ്പോഴാണ് തിരക്കേറിയ കൊച്ചിയില് ശ്രീധരന് ഈ അത്ഭുതം കാട്ടിയതെന്ന് ഓര്‍ക്കണം. ഈ കര്‍മ്മ വൈഭവം തിരുവനന്തപുരത്തും കോഴിക്കോട്ടും കൂടി ലഭ്യമായിരുന്നു എന്നത് നമുക്ക് ലഭിച്ച വരദാനമായിരുന്നു. അതാണ് തട്ടിത്തെറിപ്പിക്കപ്പെട്ടത്.\nതിരുവനന്തപുരത്തും കോഴിക്കോട്ടും ലൈറ്റ് മെട്രോയാണ് അനുയോജ്യം എന്ന തീരുമാനത്തിലേയ്ക്ക് നമ്മള് എത്തിയത് 2014 യു.ഡി.എഫ്.സര്‍ക്കാരിന്റെ കാലത്താണല്ലോ. 2015 സെപ്തംബറില് ആ സര്‍ക്കാര് പദ്ധതിരേഖ അംഗീകരിച്ച് ഉത്തരവ് പുറപ്പെടുവിക്കുകയും പ്രാരംഭപ്രവര്‍ത്തനങ്ങള്‍ക്കായി ഡി.എം.ആര്.സി.യെ ചുമതലപ്പെടുത്തുകയും ചെയ്തു. 2016 മെയില് അങ്ങയുടെ നേതൃത്ത്വത്തിലുള്ള ഇടതുസര്‍ക്കാര് അധികാരമേറ്റടുത്തതിനുശേഷം അങ്ങ് തന്നെ ഈ പദ്ധതി വിശകലനം ചെയ്തത് ഓര്‍ക്കുമല്ലോ? യു.ഡി.എഫ്.സമയത്തുള്ള തീരുമാനവുമായി പദ്ധതി മുന്നോട്ടുനീക്കാനായിരുന്നു അങ്ങും തീരുമാനിച്ചത്. പക്ഷേ പിന്നീട് സംഭവിച്ചതൊക്കെ ദുരൂഹമായ കാര്യങ്ങളാണ്. ലൈറ്റ് മെട്രോയുടെ ഭാഗമായി നിര്‍മ്മിക്കേണ്ട തിരുവനന്തപുരത്തെ മേല്‍പ്പാലങ്ങളുടെ പണി ഡി.എം.ആര്.സി.യെ ഏല്‍പിച്ചുകൊണ്ട് 2016 സെപ്തംബറില് പുറപ്പെടുവിച്ച ഉത്തരവ് അട്ടിമറിക്കപ്പെട്ടു.\nഅജ്ഞാതമായ കാരണങ്ങളാല് ഡി.എം.ആര്.സി.യെ ഏല്പ്പിച്ച പണിയില്‍നിന്ന് അവരെ പിന്‍വലിച്ച് ടെണ്ടര് ചെയ്യാന് പോകുകയാണ്. അതേ പോലെ കേന്ദ്രത്തിന്റെ പുതിയ മെട്രോ നയം അനുസരിച്ച് പുതുക്കിയ തിരുവനന്തപുരംകോഴിക്കോട് ലൈറ്റ് മെട്രോയുടെ ഡി.പി.ആര് 2016 നവംബറില്‍തന്നെ ഡി.എം.ആര്.സി കേരള സര്‍ക്കാരിനെ ഏല്‍പ്പിച്ചു. നാലു മാസമായിട്ടും അത് കേന്ദ്രഗവണ്‍മെന്റിന് സമര്‍പ്പിച്ചിട്ടില്ല. അത് കേന്ദ്ര ഗവണ്‍മെന്റിന് സമര്‍പ്പിക്കാന് ശ്രീധരന് പലതവണ ആവശ്യപ്പെട്ടിട്ടും ഫലമുണ്ടായില്ല. കേന്ദ്രത്തില്‍നിന്ന് ഔപചാരികമായ അനുമതി ലഭിക്കുന്നതിനു മുമ്ബ് തന്നെ സമയം പാഴാക്കാതെ പ്രാരംഭപണികള് ആരംഭിക്കണമെന്ന ശ്രീധരന്റെ നിര്‍ദ്ദേശത്തിനും സംസ്ഥാന സര്‍ക്കാര് ചെവി കൊടുത്തില്ല. ഡി.എം.ആര്.സി. പിന്‍വാങ്ങിയതോടെ ആഗോള ടെന്‍ഡര് വിളിച്ച് ലൈറ്റ് മെട്രോ പണി നടത്താമെന്നാണ് പറയുന്നത്. ആഗോള ടെന്‍ഡര് എന്ന് കേള്‍ക്കുന്നത് സുഖമുള്ള കാര്യമാണെങ്കിലും അതിന്റെ പിന്നല് കമ്മീഷന് എന്നൊരുകാര്യം കാര്യം കൂടി ഉണ്ടെന്നത് മറക്കരുത്. ഇത് സംബന്ധിച്ച് പല തരം വാര്‍ത്തകള് വന്നു കൊണ്ടിരിക്കുന്നു.\nകൊച്ചി മെട്രോ റെയില് കോര്‍പ്പറേഷന് ഉപയോഗിച്ച് ലൈറ്റ് മെട്രോയുടെ പണി പദ്ധതി നടത്താമെന്ന വാദവും അപ്രായോഗ്യമാണ്. കാരണം ഇന്ത്യയില് ലൈറ്റ് മെട്രോ നടപ്പാക്കാനുള്ള സാങ്കേതിക വൈദഗ്ദ്യം ഡി.എം.ആര്.സി.ക്ക് മാത്രമേ ഉള്ളു. ഡി.എം.ആര്.സി.യെയും ശ്രീധരനെയും പിണക്കിവിടുന്നത് തിരുവനന്തപുരംകോഴിക്കോട് മെട്രോകളുടെ പണി അനന്തമായി നീളാനോ, എന്നെന്നേക്കുമായ സ്വപ്നം അസ്തമിക്കാനോ ആണ് കാരണമാക്കുക.\nരാജ്യം പത്മവിഭൂഷന് നല്‍കി ആദരിച്ച വ്യക്തിയാണ് ശ്രീധരന്. അദ്ദേഹത്തിന്റെ എഞ്ചിനീയറിംഗ് മാജിക്ക് കൊങ്കണ് റെയില്‍വെയുടെ നിര്‍മ്മിതിയിലും ഡെല്‍ഹി, കല്‍ക്കത്ത മെട്രോയുടെ നിര്‍മ്മാണത്തിലും പാമ്ബന്‍പാലത്തിന്റെ പുനനിര്‍മ്മാണത്തിലും നാം കണ്ടതാണ്. ജീവിതത്തിന്റെ സായാഹ്നത്തില് പിറന്ന മണ്ണിനു കൂടി താന് ആര്‍ജ്ജിച്ച വൈഭവം ലഭ്യമാക്കാനാണ് പാട്നയിലെയും ഇന്തോനേഷ്യയിലെയും പ്രോജക്ടുകള് ഉപേക്ഷിച്ച് അദ്ദേഹം കേരളത്തിലേയ്ക്ക് വന്നത്. തൊട്ടതെല്ലാം പൊന്നാക്കിയ ഈ അപൂര്‍വ്വ പ്രതിഭയെ സ്വന്തം മണ്ണില് സ്വന്തം നാട്ടുകാര് തന്നെ പരാജയപ്പെടുത്തുന്നത് ദുഖകരമാണ്.\nമാസങ്ങളോളം കാത്തിരുന്നശേഷമാണ് അദ്ദേഹം പിന്‍വാങ്ങുന്നത്. മാസം 16 ലക്ഷം രൂപ ഡി.എം.ആര്.സി.ക്ക് നഷ്ടപ്പെടുത്തിക്കൊണ്ട് വെറുതെയിരിക്കാന് കഴിയില്ലെന്ന അദ്ദേഹത്തിന്റെ വാദം മാനിക്കപ്പെടേണ്ടതാണ്. പദ്ധതിയില് നിന്ന് പിന്മാറുകയാണെന്ന് അറിയിച്ചുകൊണ്ട് ജനുവരി 24 ന് കത്ത് നല്‍കുമ്ബോള് തന്നെ അങ്ങയെ കാണാനും ശ്രീധരന് ശ്രമിച്ചതാണ്. എന്നാല്, അതിന് അവസരം കിട്ടിയിട്ടില്ല എന്നാണ് അ്ദദേഹം പറയുന്നത്. അത് മനപൂര്‍വമായിരുന്നില്ലെന്നും തിരക്കുകള് കാരണമാണ് അദ്ദേഹത്തെ കാണാന് കഴിയാതിരുന്നതെന്നും അദ്ദേഹവുമായി ചര്‍ച്ചയ്ക്ക് ഇനിയും തയ്യാറാണെന്നും അങ്ങ് ഇന്ന് നിയമസഭയില് പറഞ്ഞത് ഞാന് സ്വാഗതം ചെയ്യുന്നു. അതിനാല് അങ്ങ് ശ്രീധരനെ മടക്കിവിളിക്കണം. ചര്‍ച്ച നടത്തി അദ്ദേഹത്തെ വിശ്വാസത്തിലെടുക്കണം.\nശ്രീധരനെ കേരളത്തിലേക്ക് കൊണ്ടുവരാന് കൊച്ചിയില് മനുഷ്യച്ചങ്ങലയ്ക്ക് നേതൃത്വം കൊടുത്തയാളാണല്ലോ അങ്ങ്. അതിനാല് ശ്രീധരന് ഇവിടെ ഉണ്ടാകേണ്ട ആവശ്യകത അങ്ങേയ്ക്കും ബോധ്യമാകുമെന്ന് എനിക്കുറപ്പുണ്ട്. ശ്രീധരനെ ഓടിക്കാനുള്ള തത്പരകക്ഷികളുടെ കരുനീക്കത്തെ ചെറുത്തു തോല്പ്പിക്കാനുള്ള ബാധ്യതയും അങ്ങേയ്ക്കുണ്ട്. കാരണം തിരുവനന്തപുരംകോഴിക്കോട് ലൈറ്റ് മെട്രോകള് കേരളത്തിന്റെ ആവശ്യമാണ്. അത് കുറഞ്ഞ ചെലവിലും അഴിമതിയില്ലാതെയും നടപ്പിലാക്കാമെന്ന ശ്രീധരന്റെ വാക്കുകള് മുന് അനുഭവത്തിന്റെ വെളിച്ചത്തില് മുഖവിലയ്ക്കെടുക്കണം. ശ്രീധരനെപ്പോലുള്ള അപൂര്‍വ്വ പ്രതിഭകള് ജോലി ചെയ്യുന്നത് പ്രത്യേക ശൈലിയിലാണ്. സര്‍ക്കാരിന്റെ പ്രവര്‍ത്തനം അതിനനുസരിച്ച് മാറ്റേണ്ടതാണ് ആവശ്യം. ശ്രീധരന്റെ സേവനം കേരളത്തിന് നഷ്ടപ്പെടുത്തുന്ന സാഹചര്യം അങ്ങ് ഒഴിവാക്കുമെന്ന പ്രതീക്ഷയോടെ,


Mathrubhumi Med.Live - Telemedicine\n© Mathrubhumi 2020. All Rights Reserved.\nടെലികണ്‍സള്‍ട്ടേഷന് നടത്തുന്നതിനുള്ള മാര്‍ഗനിര്‍ദേശങ്ങള്\nമോഡേണ് ടെലി മെഡിസിന്, ടെലി മോണിറ്ററിങ്ങ് രംഗത്തെ പ്രമുഖരായ med.live ഉം ആയി (ട്രോവാ ടെക്‌നോളജീസ്) ചേര്‍ന്ന് കേരളത്തിലെ ആശുപത്രികള്‍ക്കായി മാതൃഭൂമി അവതരിപ്പിക്കുന്ന നൂതന ടെലി മെഡിസിന് സംവിധാനം.\nആപ് ഡൗണ്‍ലോഡ് ചെയ്യാതെ തന്നെ വെബ് ലിങ്കിലൂടെ ആശുപത്രികളില് ടെലി കണ്‍സള്‍ട്ടേഷന് അപ്പോയിന്‍മെന്റ് ബുക്ക് ചെയ്യാം.\nആശുപത്രി അധികൃതര് നേരിട്ടയച്ചുതരുന്ന വെബ് ലിങ്കിലൂടെ നിശ്ചിത സമയത്ത് ലാപ്‌ടോപ്, ഡെസ്‌ക്ടോപ് അല്ലെങ്കില് സ്മാര്‍ട്ട് ഫോണ് ഉപയോഗിച്ച് അനായാസം ഡോക്ടറുമായി വീഡിയോ കണ്‍സള്‍ട്ടേഷന് നടത്താം.\nഏറ്റവും ഉയര്‍ന്ന സുരക്ഷയും സ്വകാര്യതയും. End-to-end encryption with SSL (Secure Sockets Layer), DTLS (Datagram Transport Layer Security) and SRTP (Secure Real-time Transport Protocol) security protocols ആശുപത്രി അധികൃതര്‍ക്കും ഡോക്ടര്‍ക്കും രോഗിക്കും മാത്രം ആക്‌സസ് ഉള്ള സുരക്ഷാ സംവിധാനം.\nലാബ് റിപ്പോര്‍ട്ടുകളും MRI, CT, Ultra Sound, X-ray തുടങ്ങിയ DICOM ഫയലുകളും ഉയര്‍ന്ന റെസല്യൂഷനില് വീഡിയോ കോണ്‍ഫറന്‍സിങ്ങില് തന്നെ ഡോക്ടര്‍ക്ക് കാണുവാനുള്ള സംവിധാനം. ഇതിലൂടെ ഡോക്ടര്‍മാര്‍ക്ക് കൂടുതല് കൃത്യതയോടെ റിപ്പോര്‍ട്ടുകള് വിലയിരുത്തി രോഗനിര്‍ണയം നടത്തുവാനും രോഗിക്ക് മികച്ച സേവനം ലഭിക്കുവാനും സഹായിക്കുന്നു.\nഡോക്ടര് നല്‍കുന്ന ഡിജിറ്റല് പ്രിസ്‌ക്രിപ്ഷന് ഇമെയിലിലൂടെ നിങ്ങള്‍ക്ക് ലഭിക്കുന്നതാണ്. ഇത് ഗവണ്‍മെന്റ് നല്‍കിയിട്ടുള്ള മാര്‍ഗനിര്‍ദേശങ്ങള്‍ക്ക് വിധേയമായിരിക്കും.\nടെലികണ്‍സള്‍ട്ടേഷനില് മറ്റൊരിടത്തുള്ള ഒരു ബന്ധുവിനെ കൂടി ഉള്‍പ്പെടുത്തണമെങ്കില് ജോയിന്റ് കണ്‍സള്‍ട്ടേഷന് സൗകര്യം ലഭ്യമാണ്.\nഅടിയന്തിര വൈദ്യസഹായം ആവശ്യമുള്ള സന്ദര്‍ഭങ്ങളില് രോഗിയോ കൂടെയുള്ളവരോ ഒരിക്കലും ടെലി മെഡിസിന് സംവിധാനത്തെ ആശ്രയിക്കരുത്. എത്രയും പെട്ടെന്ന് രോഗിയെ ആശുപത്രിയില് എത്തിക്കുക.\nടെലി മെഡിസിന് ഒരുകാരണവശാലും ഡയറക്റ്റ് കണ്‍സള്‍ട്ടേഷന്റെ പകരമായി കരുതരുത്.\nടെലി മെഡിസിന് ഉപയോഗിക്കേണ്ട സന്ദര്‍ഭങ്ങള്: First consultation, Follow-up consultation, Pre-post surgery follow-up & Second opinion.\nടെലി കണ്‍സള്‍ട്ടേഷന് നടത്തുന്നതിന് സ്ഥിരതയുള്ള ഇന്റര്‍നെറ്റ് സൗകര്യം ആവശ്യമാണ്.\nടെലി മെഡിസിന് സേവനം ഉപയോഗിക്കുന്നതിന് രോഗികള് മാതൃഭൂമിക്ക് യാതൊരു പ്രതിഫലവും നല്‍കേണ്ടതില്ല. ടെലി കണ്‍സള്‍ട്ടേഷന് ഫീസ് രോഗികള് ആശുപത്രികള്‍ക്കാണ് നല്‍കേണ്ടത്.\nഒരു വിദഗ്ധ ടെലിമെഡിസിന് ടെലിമോനിറ്ററിംഗ് സേവനദാതാവുമായി ചേര്‍ന്ന് ആശുപത്രിക്കായുള്ള ടെലിമെഡിസിന് സംവിധാനം പ്രചരിപ്പിക്കുക മാത്രമാണ് മാതൃഭൂമി ചെയ്യുന്നത്. ആശുപത്രി/ഡോക്ടര് നല്‍കുന്ന ആരോഗ്യപരിചരണത്തിലോ വീഡിയോ കണ്‍സള്‍ട്ടേഷന് പ്രോസസില് വരുന്ന ന്യൂനതകള്‍ക്കോ ഒരുവിധത്തിലും മാതൃഭൂമിക്കോ ട്രോവ ടെക്‌നോളജീസിനോ ഉത്തരവാദിത്തം ഉണ്ടായിരിക്കുന്നതല്ല; അതില് ഇടപെടുകയുമില്ല.\nഅപ്പോയ്ന്റ്‌മെന്റിനു വേണ്ടി ഓണ്‍ലൈനിലുള്ള അപ്പോയ്ന്റ്‌മെന്റ് റിക്വസ്റ്റ് പൂരിപ്പിച്ച് സമര്‍പ്പിക്കുക.\nലഭ്യമായ തീയതിയും സമയവും അനുസരിച്ച് ഹോസ്പിറ്റല് കോര്‍ഡിനേറ്റര് നിങ്ങളുടെ കണ്‍സള്‍ട്ടേഷന് ഷെഡ്യൂള് ചെയ്യും.\nആശുപത്രിക്ക് പെയ്‌മെന്റ് ഗേറ്റ്‌വേ ഉണ്ടെങ്കില്, ഓണ്‍ലൈനായി കണ്‍സള്‍ട്ടേഷന് ഫീസ് അടയ്ക്കുന്നതിനുള്ള പേയ്‌മെന്റ് ലിങ്ക് നിങ്ങള്‍ക്ക് ഇമെയിലൂടെ ലഭിക്കും. ഗൂഗിള് പേ, പേ ടിഎം, മറ്റേതെങ്കിലും യുപിഐ പേയ്‌മെന്റിലൂടെ നേരിട്ട് പണം ലഭിക്കാനാണ് ആശുപത്രി താല്‍പര്യപ്പെടുന്നതെങ്കില് അതിനാവശ്യമായ നിര്‍ദേശങ്ങള് അവര് നല്‍കുന്നതാണ്.\nനിശ്ചയിച്ചിരിക്കുന്ന സമയത്ത് ഈ വെബ് ലിങ്കില് ക്ലിക്ക് ചെയ്ത് ടെലികണ്‍സള്‍ട്ടേഷന് ചേരാം.\nകണ്‍സള്‍ട്ടേഷന് ഫീസ് അടച്ചു കഴിഞ്ഞാല്, ഹോസ്പിറ്റല് കോര്‍ഡിനേറ്റര് നിങ്ങള്‍ക്ക് ബുക്കിംഗ് കണ്‍ഫര്‍മേഷന് നല്‍കും. ആശുപത്രിയില് നിന്ന് നിങ്ങള്‍ക്ക് ടെലികണ്‍സള്‍ട്ടേഷന് ലിങ്ക് ഇമെയിലിലൂടെ ലഭിക്കും.\nBook Appointment ബട്ടന് ക്ലിക്ക് ചെയ്യുമ്പോള് കാണുന്ന ലിസ്റ്റില് നിന്നും നിങ്ങള്‍ക്ക് ആവശ്യമുള്ള ആശുപത്രിയുടെ പേരില് ക്ലിക്ക് ചെയ്യുക.\nKinder Multispeciality Hospital Edappally, Ernakulam\nDr Premkumari's Clinic\nDaya Super Speciality Hospital\nDr Ravi's Clinic\nThondayad Byepass, Kozhikode\nClick on your preferred hospital to book appointment\nതാഴെ കൊടുത്തിട്ടുള്ള ലിസ്റ്റില് നിന്നും നിങ്ങള്‍ക്ക് ആവശ്യമുള്ള ആശുപത്രിയുടെ പേരില് ക്ലിക്ക് ചെയ്യുക.\nടെലി മെഡിസിന് സംവിധാനം പ്രയോജനപ്പെടുത്തുവാന് ആഗ്രഹിക്കുന്ന\nആശുപത്രികളും ക്ലിനിക്കുകളും വിവരങ്ങള്‍ക്കായി വിളിക്കൂ:\n89074 31814, 95673 45670, 99474 51471


ഇറാനില് നിന്നുള്ള എണ്ണ വാങ്ങള് നിര്‍ത്തിയെന്ന് യുഎസിലെ ഇന്ത്യന് അംബാസഡര് - FUTURE KERALA - Future Kerala\nഇറാനില് നിന്നുള്ള ക്രൂഡ് ഓയില് വാങ്ങല് ഇന്ത്യ പൂര്‍ണായും അവസാനിപ്പിച്ചെന്ന് യുഎസിലെ ഇന്ത്യന് അംബാസഡര് ഹര്‍ഷ് വര്‍ധനന് സിംഗഌ ഇറാനു മേല് ചുമത്തിയ ഉപരോധത്തില് പങ്കാളികളാകുന്നതിന് ഇന്ത്യ ഉള്‍പ്പടെ എട്ട് രാഷ്ട്രങ്ങള്‍ക്ക് യുഎസ് നല്‍കിയിരുന്ന ഇളവ് മേയ്2ന് അവസാനിച്ചിരുന്നു. ഇളവ് നീട്ടി നല്‍കാത്ത സാഹചര്യത്തില് ഇറാനില് നിന്നുള്ള ഇറക്കുമതി ഇന്ത്യ പൂര്‍ണമായും അവസാനിപ്പിച്ചെന്നാണ് ഹര്‍ഷ് വര്‍ധന് വ്യക്തമാക്കിയത്.\nകാലാവധി നീട്ടി നല്‍കാന് യുഎസ് തയാറാകില്ലെന്ന് വ്യക്തമായതോടെ ഏപ്രിലോാട് കൂടി തന്നെ ഇന്ത്യ ഇറാനില് നിന്നുള്ള പ്രതിമാസ ഇറക്കുമതി 1 മില്യണ് ടണ്ണിലേക്ക് താഴ്ത്തിയിട്ടുണ്ട്. ഇപ്പോള് പുതിയ ഓര്‍ഡറുകളൊന്നും നല്‍കിയിട്ടുമില്ല. ഇത് തങ്ങള്‍ക്ക് സാമ്പത്തികമായി പ്രയാസകരമാണെങ്കിലും യുഎസ് ഭരണകൂടം ഇതിന് നല്‍കുന്ന മുന്‍ഗണനയെ അംഗീകരിക്കുന്നുവെന്നും മറ്റ് ബദല് മാര്‍ഗങ്ങള് തേടുകയാണെന്നും ഇന്ത്യന് പ്രതിനിധി കൂട്ടിച്ചേര്‍ത്തു. ഹ്രസ്വകാലത്തേക്ക് ക്രൂഡ് ഓയില് വില നിലവാരത്തില് കുറഞ്ഞ സ്ഥിരത മാത്രമേ പ്രകടമാകുകയുള്ളൂവെന്നും അദ്ദേഹം പറയുന്നു. വില പിടിച്ചു നിര്‍ത്തുന്നതിനുള്ള കൂടിയാലോചനകള് യുഎസിന്റെ നേതൃത്വത്തില് നടന്നിട്ടുണ്ട്.\nഇറാന്റെ ആണവ പദ്ധതികളെ ചൂണ്ടിക്കാട്ടിയാണ് ട്രംപ് ഭരണകൂടം ഉപരോധം പ്രഖ്യാപിച്ചിട്ടുള്ളത്. സാമ്പത്തിക ഉപരോധ നടപടികളിലൂടെ ഇറാന്റെ പ്രതിരോധ മേഖലയില് സ്വാധീനം ചെലുത്തുന്ന പുതിയൊരു കരാറിനായി സമ്മര്‍ദം ചെലുത്താനാകുമെന്നാണ് യുഎസ് കരുതുന്നത്.


jigishspace: ദീപക് ജോസഫിന്റെ തിരോധാനം\nPosted by JIGISH at 10:39 PM\nപ്രശസ്തമായ ഒരു തിരോധാനകഥയെ ഏറേ വളച്ചുകെട്ടില്ലാതെ പറഞ്ഞു വെച്ചു. ആ ചാനന്‍പ്രവര്‍ത്തകന്റെ (പേരു മറന്നു) പിതാവുമായി ഒരു മുഖാമുഖം ചാനലില് കണ്ടിരുന്നു. അതില് അദ്ദേഹം പറഞ്ഞ കുറേയേറേ കാര്യങ്ങള് ഒരു പക്ഷെ ഞെട്ടിക്കുന്നതായിരുന്നു. എന്തൊക്കെയോ ദുരൂഹതകള് നിറഞ്ഞ ഒരു തിരോധാനം. പക്ഷെ കഥയിലെ നായകന്റെ തിരോധാനത്തിന് പിന്നില് അത്രയേറേ ദുരൂഹത തോന്നുന്നില്ല. ഒരു പക്ഷെ മന:പൂര്‍വ്വം ആവാം. കഥ നന്നായി പറഞ്ഞു. കാലഘട്ടത്തോട് ലയിച്ച് ജീവിക്കുന്നവനാവണം കഥാകാരന് എന്ന് തെളിയിച്ചു.\nജിഗിഷ് കഥ വളരെ നന്നായിരിക്കുന്നു .നല്ല ഒഴുക്കോടെ ഭംഗിയായി പറഞ്ഞിരിക്കുന്നു ഇനിയും ഇനിയും എഴുതുക .\nഎന്നത്തേം പോലെ, നന്നായിരിക്കുന്നു, “കാലഘട്ടത്തോട് ലയിച്ച് ജീവിക്കുന്നവനാവണം കഥാകാരന് എന്ന് തെളിയിച്ചു..” എന്നത് തന്നെ!!\nനന്നായി പറഞ്ഞു..മറ്റൊന്നും പറയാനാവുന്നില്ല...മനസിന്റെ ഭാരം...\nജിഗിഷ് ..കഥ ഇഷ്ടപ്പെട്ടു\nയഥാര്‍ത്ഥ സംഭവത്തെ പറ്റിയുള്ള ആര്‍ട്ടിക്കിള് വായിച്ചിരുന്നു.


പട്ടാപ്പകല് ഏഴാം ക്ലാസുകാരിയെ തട്ടികൊണ്ടുപോകാന് ശ്രമം |3arrested for trying to kidnap girl near by school\nപട്ടാപ്പകല് ഏഴാം ക്ലാസുകാരിയെ തട്ടികൊണ്ടുപോകാന് ശ്രമം\nJan 12, 2019, 10:07 AM IST\nമൂന്ന് പട്ടാമ്പി സ്വദേശികൾ പിടിയിൽ\nമഴക്കാലമെത്തി; പതിവു തെറ്റിക്കാതെ മോഷ്ടാക്കളും, കാഞ്ഞങ്ങാട്ട് നാല് കടകളിൽ കവർച്ച\nകാഞ്ഞങ്ങാട്: കാഞ്ഞങ്ങാട്ടെ നാല് കടകളിൽ കവർച്ച. കൈലാസ് തിയേറ്ററിന് സമീപത്തെ മൊത്തവിൽപ്പന ..\nചേര്‍ത്തല: ഏഴാംക്ലാസുകാരിയെ സ്‌കൂളിന് സമീപത്തുനിന്ന് ബൈക്കില് കടത്താനുള്ള ശ്രമം നാട്ടുകാരുടെ ഇടപെടലിനെത്തുടര്‍ന്ന് പൊളിഞ്ഞു. പട്ടാമ്പി സ്വദേശികളായ മൂന്ന് യുവാക്കളെ സംഭവവുമായി ബന്ധപ്പെട്ട് ചേര്‍ത്തല പോലീസ് പിടികൂടി. ഇവരുടെ പ്രായത്തിന്റെ കാര്യത്തില് വ്യക്തത വന്നിട്ടില്ല.\nവെള്ളിയാഴ്ച രാവിലെ ഒമ്പതോടെ ചേര്‍ത്തല-അരൂക്കുറ്റി റോഡരികില് പള്ളിപ്പുറം പഞ്ചായത്ത് പരിധിയിലായിരുന്നു തട്ടിക്കൊണ്ടുപോകല് നാടകം. മൂവര്‍സംഘത്തിലെ ഒരാളുമായി പെണ്‍കുട്ടി അടുപ്പത്തിലായിരുന്നത്രേ. സ്‌കൂളിന് സമീപത്തെത്തിയ ഇവര് പെണ്‍കുട്ടിയെ വിളിച്ച് ബൈക്കില് കയറ്റി പോകാനാണ് ലക്ഷ്യമിട്ടത്. ഇവരുടെ ഇടപെടലില് സംശയംതോന്നിയ നാട്ടുകാര് ആദ്യം ചോദ്യംചെയ്തപ്പോള്‍ത്തന്നെ പെണ്‍കുട്ടി തടിയൂരി. തുടര്‍ന്ന് ആളുകള് പ്രകോപിതരായതോടെയാണ് ഇവര് പ്രണയകഥ വെളിപ്പെടുത്തിയത്. തുടര്‍ന്ന് പോലീസിനെ വിളിച്ചുവരുത്തി കൈമാറുകയായിരുന്നു.\nസംഘത്തില് അഞ്ചുപേരുണ്ടായിരുന്നെന്നും രണ്ടുപേര് സംഭവസ്ഥലത്തുനിന്ന് മുങ്ങിയതാണെന്നും പ്രദേശവാസികള് പറഞ്ഞു. പെണ്‍കുട്ടിക്ക് പട്ടാമ്പിയില് ബന്ധങ്ങളുണ്ട്. അവിടെവച്ചുള്ള പരിചയത്തെത്തുടര്‍ന്നാണ് യുവാക്കള് ഇവിടെയെത്തിയത്. പിടിയിലായ ഒരാള് പ്രായപൂര്‍ത്തിയാകാത്തയാളാണ്. മറ്റു രണ്ടുപേര് 18 തികഞ്ഞവരാണെന്ന് കരുതുന്നുണ്ടെങ്കിലും ഉറപ്പായിട്ടില്ല. ഇവര് പട്ടാമ്പിയില്‍നിന്ന് ഇവിടെ എത്തിയ സാഹചര്യവും പ്രാദേശികതലത്തില്‍നിന്ന് സഹായങ്ങള് ലഭിച്ചിട്ടുണ്ടോയെന്നും പരിശോധിക്കുന്നുണ്ട്. പ്രായത്തില് വ്യക്തത വരുത്തിയശേഷം പോലീസ് പ്രതികളെ കോടതിയിലും ജുവനൈല് കോടതിയിലുമായി ഹാജരാക്കും.\nContent Highlight:3arrested for trying to kidnap girl near by school\nസിയാലിൽ ജോലി: തിരിച്ചറിയൽ രേഖകളും പണവും വാങ്ങി ഓൺലൈൻ തട്ടിപ്പ്


ലഹരിയിറങ്ങിയ ഷാപ്പില് ഇന്ന് ആത്മീയലഹരി! - Sathyadeepam\n|^| Home -> Cover story -> ലഹരിയിറങ്ങിയ ഷാപ്പില് ഇന്ന് ആത്മീയലഹരി!\nലഹരിയിറങ്ങിയ ഷാപ്പില് ഇന്ന് ആത്മീയലഹരി!\nകെ.ജെ. കുര്യന് കൊല്ലംപറമ്പില്\nവര്‍ഷങ്ങള് ലഹരിയിലാണ്ടു കിടന്ന കള്ളുഷാപ്പ് പിന്നീട് പ്രാര്‍ത്ഥനാലയമായും ഒരു നാടിന്‍റെ ആത്മീയ ഗോപുരമായും മാറിയ ചരിത്രമാണ് ജറീക്കോ പ്രാര്‍ത്ഥനാലയത്തിന്‍റേത്. ലഹരിയുടെ ഭ്രാന്തമായ നാളുകളില്‍നിന്ന് മാറി പ്രാര്‍ത്ഥനയുടെയും വിശ്വാസത്തിന്‍റെയും തലങ്ങളിലൂടെയുള്ള ജറീക്കോ പ്രാര്‍ത്ഥനാലയത്തിന്‍റെ യാത്ര 20 വര്‍ഷം പിന്നിടുകയാണ്. ഒരു നാടിനെയൊന്നാകെ ഇരുട്ടിലാക്കി ഒരു നൂറ്റാണ്ടിലേറെ കള്ളുഷാപ്പായിരുന്ന കെട്ടിടമാണ് ഇന്ന് അതേ നാടിന്‍റെ തന്നെ ആത്മീയോന്നതിക്കും ദൈവത്തിലുള്ള വിശ്വാസതീക്ഷണതയ്ക്കും കാരണമായിരിക്കുന്നത് എന്നത് ദൈവത്തിന്‍റെ അത്ഭുതപ്രവൃത്തിയായി നാട്ടുകാര് സാക്ഷ്യപ്പെടുത്തുന്നു.\nകള്ളുഷാപ്പ് ജറീക്കോ പ്രാര്‍ത്ഥനാലയമായി മാറിയതിനു പിന്നില് ഒരു ചരിത്രമുണ്ട്. ധന്യന് മാര് തോമസ് കുര്യാളശേരിപ്പിതാവ് ചങ്ങനാശേരി മെത്രാനായിരുന്ന കാലത്ത് സഭാമക്കള് മദ്യം വര്‍ജ്ജിക്കണമെന്നും തെങ്ങ് – പന മരങ്ങള് കള്ളു ചെത്താന് കൊടുക്കരുതെന്നും കള്ളുഷാപ്പിനു സ്ഥലം നല്‍കരുതെന്നും മറ്റും പറഞ്ഞ് 1915 കാലഘട്ടത്തില് ഇറക്കിയ ഇടയലേഖനം ചങ്ങനാശേരി രൂപതയുടെ ഭാഗമായിരുന്ന കാഞ്ഞിരത്താനം പള്ളിയില് വായിച്ചുകേട്ട് കുറുപ്പുന്തറക്കവലയില് കള്ളുഷാപ്പിനു സ്ഥലം കൊടുത്തിരുന്ന ആള് ഇനി ഷാപ്പിനു സ്ഥലം തരില്ലെന്ന് തീരുമാനമെടുക്കുന്നു. പ്രസ്തുത വിവരം ഷാപ്പുകരാറുകാരനോട് ആവര്‍ത്തിച്ചു പറഞ്ഞിട്ടും ഷാപ്പു മാറ്റുവാന് അയാള് കൂട്ടാക്കിയില്ല. ഒരു രാത്രിയില്, മുളയും ഓലയും ചേര്‍ത്തു നിര്‍മ്മിച്ചിരുന്ന ഷാപ്പ് കത്തിച്ചാമ്പലായി.\nഷാപ്പ് അടുത്തുള്ള മറ്റൊരു സ്ഥലത്തേയ്ക്കു മാറ്റേണ്ടി വന്നു. രണ്ടാമതു ഷാപ്പ് സ്ഥാപിച്ച സ്ഥലത്താണ് കോട്ടയം രൂപതയുടെ പ്രധാന പള്ളികളിലൊന്നായ കുറുപ്പന്തറ സെന്‍റ് തോമസ് പള്ളി സ്ഥിതി ചെയ്യുന്നതെന്നാണ് പഴമക്കാര് പറഞ്ഞു കേട്ടിട്ടുള്ളത്. പ്രസ്തുത കള്ളുഷാപ്പ് സ്ഥലം മാറി മാറി അഞ്ചാമത്തെ സ്ഥലത്തെത്തുമ്പോള്, ഏതാനും വര്‍ഷം മുമ്പ് പ്രവര്‍ത്തനമാരംഭിച്ച ചാരായഷാപ്പും കൂടിയായി സമീപം. രണ്ടും ചേര്‍ന്ന് സ്ഥലവാസികളുടെ സ്വൈര്യജീവിതം കെടുത്തുന്നുവെന്നു പറഞ്ഞ് ഒരു പറ്റം യുവാക്കള് ഒത്തുകൂടി മദ്യനിരോധനസമിതി യൂണിറ്റ് രൂപീകരിച്ച് ദൂരപരിധി ലംഘിച്ചു പ്രവര്‍ത്തിക്കുന്ന രണ്ടു മദ്യശാലകള്‍ക്കുമെതിരെ സമരരംഗത്തിറങ്ങി. അന്നു സമിതി സംസ്ഥാന പ്രസിഡന്‍റായിരുന്ന പ്രഫ. എം.പി. മന്മഥന് ചാരായഷാപ്പ് പടിക്കല് നടത്തിയ ഏകദിന ഉപവാസം ജനപിന്തുണയാര്‍ജ്ജിച്ചു. അതേത്തുടര്‍ന്ന് ചാരായഷാപ്പ് മാറ്റി സ്ഥാപിച്ചു. അടുത്തപടി സമരം വീണ്ടും കള്ളുഷാപ്പുപടിക്കലേക്കു മാറ്റി. സമരം മുപ്പതു ദിവസം പിന്നിട്ടപ്പോള് കള്ളുഷാപ്പും അടച്ചുപൂട്ടി. സമരം താല്‍ക്കാലികമായി നിര്‍ത്തിവച്ചു. 1995-ല് സസ്യമാര്‍ക്കറ്റിനടുത്ത് അതാ വീണ്ടും പുതിയ ചാരായഷാപ്പ്! താമസിച്ചില്ല, മദ്യനിരോധനസമിതിയുടെയും പൗരസമിതിയുടെയും നേതൃത്വത്തില് ഷാപ്പു പൂട്ടുംവരെ അനിശ്ചിതകാലസമരം തുടങ്ങി. ഗാന്ധിയന് മാര്‍ഗ്ഗത്തില് നടന്ന ജനകീയ സമരം ഒരു വര്‍ഷത്തോളം നീണ്ടുനിന്നു. വിഷയം നിയമസഭയില് എത്തി. വൈകാതെ ചാരായഷാപ്പ് സ്ഥിരമായി അടച്ചുപൂട്ടി. നാട്ടുകാരുടെ അഭ്യര്‍ത്ഥന മാനിച്ച് 1996 ഏപ്രില് 1 മുതല് കള്ളുഷാപ്പിന് സ്ഥലം കൊടുക്കുകയില്ലെന്നുള്ള സ്ഥലമുടമയുടെ തീരുമാനത്തോടെ കള്ളുഷാപ്പും അടച്ചുപൂട്ടി. ഷാപ്പു സ്ഥാപിക്കാന് കരാറുകാരന് സ്ഥലം അന്വേഷിച്ചെങ്കിലും ആരും നല്‍കാന് തയ്യാറായില്ല.\nഇനിയാണ് ചരിത്രഗതി മാറുന്നത്. ഒരു ദൈവനിയോഗം പോലെ സ്ഥലമുടമ ഒരു ധ്യാനം കൂടി വന്നശേഷം വൈകുന്നേരങ്ങളില് പൂട്ടിക്കിടന്ന ഷാപ്പുകെട്ടിടത്തില് സന്ധ്യാപ്രാര്‍ത്ഥന തുടങ്ങി. മറ്റു ചിലരുംകൂടി പ്രാര്‍ത്ഥനയില് പങ്കുചേര്‍ന്നതോടെ കള്ളുഷാപ്പ് പ്രാര്‍ത്ഥനാലയമായി മാറുകയായിരുന്നു. പ്രാര്‍ത്ഥനാലയത്തിന്‍റെ ആരംഭംമുതല് വെള്ളിയാഴ്ചകളില് നടത്തപ്പെടുന്ന ഉപവാസമദ്ധ്യസ്ഥ പ്രാര്‍ത്ഥനയില് ഇതര മതവിശ്വാസികളും പങ്കെടുക്കുന്നുണ്ട്. പലര്‍ക്കും രോഗശാന്തിയും മനഃശാന്തിയും ഉണ്ടായി.\nകാഞ്ഞിരത്താനം പള്ളിയുടെ നിയന്ത്രണത്തില് നടക്കുന്ന ഉപവാസപ്രാര്‍ത്ഥനയിലൂടെയും വി. കുര്‍ബാനയിലൂടെയും വചനപ്രഘോഷണത്തിലൂടെയും അനേകര് ഇന്നു സന്തോഷവും സമാധാനവും നുകരുന്നു.


കൊടിതോരണങ്ങള് കെട്ടുന്നതിനിടെ ഷോക്കേറ്റ് എംഎസ്‌എഫ് പ്രവര്‍ത്തകന് മരിച്ചു - കണ്ണൂരാൻ വാർത്ത\nHome Unlabelled കൊടിതോരണങ്ങള് കെട്ടുന്നതിനിടെ ഷോക്കേറ്റ് എംഎസ്‌എഫ് പ്രവര്‍ത്തകന് മരിച്ചു\nകൊടിതോരണങ്ങള് കെട്ടുന്നതിനിടെ ഷോക്കേറ്റ് എംഎസ്‌എഫ് പ്രവര്‍ത്തകന് മരിച്ചു\nഇരിട്ടി(കണ്ണൂര്): യുഡിഎഫിന്റെ തിരഞ്ഞെടുപ്പ് പ്രചാരണത്തിനു വേണ്ടി കൊടിതോരണങ്ങള് കെട്ടുന്നതിനിടെ ഷോക്കേറ്റ് എംഎസ്‌എഫ് പ്രവര്‍ത്തകന് മരിച്ചു. എംഎസ്‌എഫ് ഇരിട്ടി മുനിസിപ്പല് കമ്മിറ്റി ഖജാഞ്ചി ചാവശ്ശേരി യുപി ഹൗസില് സിനാന്(22) ആണ് മരിച്ചത്. ശനിയാഴ്ച അര്‍ധരാത്രി 12.50ഓടെയാണ് അപകടം. പേരാവൂര് മണ്ഡലം യുഡിഎഫ് സ്ഥാനാര്‍ഥി അഡ്വ. സണ്ണി ജോസഫിന്റെ പര്യടനത്തിന്റെ ഭാഗമായി കൊടിതോരണങ്ങള് കെട്ടുന്നതിനിടെ അബദ്ധത്തില് ഷോക്കേല്‍ക്കുകയായിരുന്നു. പിതാവ്: ബഷീര്. മാതാവ്: സൗറ. സഹോദരങ്ങള്: സഹ്ഫറ, ഷിറാസ്, ഷഹ്‌സാദ്, ഇര്‍ഫാന്.


ജോസഫ് വിവാദം: ചൊവ്വാഴ്ച മൊഴിയെടുത്തേക്കും | IG Sandhya arrives for inquiry into sex-scandal - Malayalam Oneindia\nജോസഫ് വിവാദം: ചൊവ്വാഴ്ച മൊഴിയെടുത്തേക്കും\nചെന്നൈ: മന്ത്രി പി.ജെ.ജോസഫിനെതിരായ വിമാനയാത്രക്കിടയിലെ പീഡന ആരോപണം അന്വേഷിക്കുന്ന ഐജി ബി. സന്ധ്യ പരാതിക്കാരിയുടെ മൊഴിയെടുക്കാനായി ചെന്നൈയിലെത്തി. ചൊവ്വാഴ്ച പരാതിക്കാരിയായ ലക്ഷ്മി ഗോപകുമാറിന്റെ മൊഴിയെടുത്തേക്കും.\nതിങ്കളാഴ്ച വൈകീട്ടാണ് സന്ധ്യ ചെന്നൈയിലെത്തിയത്. രണ്ട് ഡിവൈഎസ്പിമാര് കൂടി ചൊവ്വാഴ്ചയെത്തിയതിനു ശേഷമായിരിക്കും പരാതിക്കാരിയുടെ മൊഴിയെടുക്കുന്നത്.\nസംഭവം നടന്നുവെന്ന് പറയപ്പെടുന്ന ആഗസ്ത് മൂന്നിന് ചെന്നൈ-കൊച്ചി കിങ്ഫിഷര് വിമാനത്തില് യാത്ര ചെയ്തവരില് നിന്നും മൊഴിയെടുത്തേക്കും. കേരളത്തിലുള്ള യാത്രക്കാരായ ചിലരുടെ മൊഴിയെടുത്തിട്ടുണ്ടെന്ന് സൂചനയുണ്ട്.\nതിങ്കളാഴ്ച വൈകീട്ട് മാലി-തിരുവനന്തപുരം-ചെന്നൈ വിമാനത്തില് ഐജിയെത്തുമെന്നറിഞ്ഞ് വിമാനത്താവളത്തില് തടിച്ചുകൂടിയ മാധ്യമപ്രവര്‍ത്തകരെ കാണാതെ രഹസ്യമായാണ് സന്ധ്യ പുറത്തിറങ്ങിയത്. പരാതിക്കാരിയുടെ കോത്താരി റോഡിലെ വീട്ടിനു മുന്നിലും ഐജിയെത്തുമെന്ന പ്രതീക്ഷയില് മാധ്യമപ്രവര്‍ത്തകര് തടിച്ചുകൂടിയിരുന്നു.


Amazon Diwali Sale Dates Announced; Discounts on Mobile Phones, TVs, Laptops, and More | ആമസോണ് ദീപാവലി ഓഫറുകള് പ്രഖ്യാപിച്ചു, കലക്കന് ഓഫറുകള്, ഇവയാണ് പ്രധാന ഡീലുകള്.. - Malayalam Oneindia\nദീപാവലിയോടനുബന്ധിച്ച് മികച്ച ഓഫറുകള് നല്‍കാന് ഓണ്‍ലൈന് ഷോപ്പിങ്ങ് കമ്പനികളും ടെലികോം കമ്പനികളും മത്സരിക്കുകയാണ്. ഏതു വിധേനയും ഉപഭോക്താക്കളെ പിടിച്ചു നിര്‍ത്തുകയാണ് ലക്ഷ്യം.\nആമസോണ് ദീപാവലിക്ക് മികച്ച ഓഫറുകളുമായി എത്തുമെന്ന് നേരത്തേ അറിയിച്ചിരുന്നു. ഇപ്പോള് ദീപാവലി സ്‌പെഷ്യല് ഓഫറിനെക്കുറിച്ചുള്ള കൂടുതല് വിവരങ്ങളും കമ്പനി പുറത്തു വിട്ടിരിക്കുകയാണ്. ഓഫറിനെക്കുറിച്ച് കൂടുതല് അറിയാം...\nഒക്ടോബര് 14 മുതല് 17 വരെയാണ് ആമസോണിന്റെ ദീപാവലി സ്‌പെഷ്യല് വില്‍പന. ആമസോണിന്റെ എതിരാളിയായ ഫ്‌ളിപ്കാര്‍ട്ടും ഇതേ സമയത്ത് ദീപാവലി ഓഫറുകള് പ്രഖ്യാപിച്ചിട്ടുണ്ട്. സ്മാര്‍ട്‌ഫോണുകള്, ലാപ്‌ടോപ്പുകള്, ടെലിവിഷന് സെറ്റുകള്, ഹെഡ്‌സെറ്റ്, സ്പീക്കര് എന്നിവയ്‌ക്കെല്ലാം ഓഫറുണ്ട്.\nആമസോണിന്റെ ദീപാവലി ഓഫറില് മൊെൈബല് ആക്‌സസറികള്‍ക്ക് 50 ശതമാനം ഓഫറാണ് ഉള്ളത്. മൊബൈല് ഫോണുകള്‍ക്ക് 40 ശതമാനം വരെയും ഓഫറുണ്ട്. പവര് ബാങ്കിന് 60 ശതമാനം ആണ് ഓഫര്. മൊബൈല് കവറുകള്‍ക്ക് 80 ശതമാനം വരെ ഓഫറുണ്ട്.\nടെലിവിഷന് സെറ്റുകള്‍ക്ക് ആമസോണിന്റെ ദീപാവലി ഓഫറില് 40 ശതമാനം വരെ ഓഫറുണ്ട്. ലാപ്‌ടോപ്പുകള്‍ക്കും ഓഫറുണ്ട്. സ്റ്റോറേജ് ഡിവൈസുകളും 50 ശതമാനം വരെ ഓഫര് നിരക്കില് ലഭിക്കും. ആമസോണ് ബേസിക് പ്രൊഡക്റ്റുകള് 60 ശതമാനം വരെ ഓഫറില് ലഭിക്കും.\nഷവോമി, ലെനോവോ, ആപ്പിള്, സാംസങ്ങ്, എല്‍ജി, എച്ച്പി, ടൈറ്റാന്, ഫാസ്റ്റ്ട്രാക്ക് എന്നീ മുന്‍നിര ബ്രാന്‍ഡുകളെല്ലാം ആമസോണിന്റെ ദീപാവലി മേളയില് മികച്ച ഓഫറുകള് നല്‍കുന്നുണ്ട്.\namazon offers sale online ആമസോണ് ഓഫര് വില്‍പന ഓണ്‍ലൈന് ദീപാവലി vijayadasami mahanavami offer deepawali